Basílica sant Pasqual estrena il·luminació exterior | Castellón Información\nLa basílica de sant Pasqual de Vila-real estrena nova il·luminació exterior el dia del aniversari del patronatge\nEl projecte suposa una inversió de 10.000 euros en noves llums led i es pretén millorar la visibilitat i guanyar en eficiència energètica\nEl projecte suposa una inversió de 10.000 euros en noves llums led i es pretén millorar la visibilitat i guanyar en eficiència\nHui es compleixen 100 anys des que la Santa Seu acceptara la petició de la ciutat i decretara oficialment el patronatge de sant Pasqual sobre Vila-real. Una efemèride que ha suposat la celebració de diversos actes al llarg de l’any per a commemorar aquesta fita històrica, als quals se suma ara la renovació de la il·luminació exterior del temple, amb la qual es pretén dotar de major visibilitat a la façana de la basílica.\nEl regidor de Territori, que també engloba l’àrea de Patrimoni, Emilio M. Obiol, explica que “el 2017 és un any de festa per a Vila-real i aquesta actuació es fa més que necessària per a seguir ajudant a promocionar el nostre patrimoni, al mateix temps que obtenim una instal·lació més moderna i que ens ajuda a reduir costos”. Per a açò, el projecte de renovació de la il·luminació exterior de la basílica suposa una inversió de 10.000 euros i la substitució de les bombetes que actualment il·luminen el temple per altres de més eficients, a càrrec d’una empresa del municipi. “Hem renovat tota la instal·lació, substituint l’enllumenat existent, ja obsolet, per canons i llums de tipus led, per tal d’aconseguir una major eficiència energètica i estalviar en la factura”, explica.\nEls nous punts de llum se situaran en zones com l’entrada i els campanars, de manera que es dota de nova imatge a l’edifici i es millora la seua visibilitat. “En un any com a aquest, en el qual celebrem que sant Pasqual és el nostre patró des de fa ja un segle, no podíem deixar passar l’oportunitat de renovar una cosa tan important per a un dels edificis més significatius de la ciutat, tant des del punt de vista espiritual com del patrimoni i com a recurs turístic”, indica Obiol.\nDins dels actes commemoratius del Centenari del patronatge de sant Pasqual, diumenge que ve, 19 de novembre, tindrà lloc una missa pontifical, oficiada pel bisbe de la diòcesi de Sogorb-Castelló, Casimiro López. La santa missa tindrà lloc a les 18.30 hores i comptarà amb la col·laboració d’entitats locals.\naniversari47 Basílica Sant Pasqual4 eficiencia energética66 estrena29 iluminació2 millora133 nova35 patronatge13 territori24 Vila-real4448 visibilitat8


mayo, 2010 « Distrito Fallas - página 5\nInicio » 2010 » mayo » Página 5\nBeteró ja té falleres majors\nLa Falla Barri Beteró va elegir l’1 de maig passat a les seues falleres majors per a 2011, recaent els càrrecs en María Rotoll Pelejeros i en Débora Cano Suay, major i infantil respectivament. El president infantil, Aarón Torán Adam, ja va ser triat prèviament, i el major és el mateix des de fa molt anys, el conegut Julián Carabantes. La proclamació tindrà lloc el 26 de juny dins de […]\nJa hi ha guanyadors de creus de maig a Torrent\nLlibertat-Teodor Llorente ja té artistes\nLa comissió de la Falla Llibertat – Teodor Llorente, adscrita a Junta Central Fallera però del poble de Burjassot, ja té artistes fallers per a 2011. Es tracta de David Sánchez Llongo i Pedro Díaz, que s’encarragaran els monuments gran i infantil respectivament.\nPublicada 2 mayo 2010\nAmics de Pepe Monforte funden una associació cultural\nUn grup d’amics i col·laboradors del desaparegut Pepe Monforte han creat l’Associació d’Amics de Pepe Monforte, amb la finalitat de recordar a este president de la Interagrupació de Falles per un costat, i per altra defensar els que consideren els quatre pilars de les Falles: el monument, la música, la pirotècnia i la paraula. Esta nova associació relacionada amb la festa fallera es presentarà el 20 de maig a les […]\nDesprés d’onze anys com a president de Ximo Díaz, la Falla Exposició ha canviat de persona en el càrrec i enguany tindran a Gabriel Giménez Moltó. La comissió ha declarat que la seua intenció és continuar en la secció especial, a pesar d’alguns problemes econòmics [Enlace bloqueado por la Tasa española AEDE] en alguns mitjans de comunicació. En breu faran públics els seus artistes fallers per a l’exercici.\nGayano Lluch, a especial infantil\nEstem en crisi, ¿i què? Algunes comissions falleres no li tenen por i boten a seccions superiors. És el cas de la Falla Gayano Lluch-Dr. Marco Merenciano, que en 2011 s’ha proposat participar en secció especial infantil amb un projecte de l’artista Ángel Navarro. El monument gran serà obra un any més, i ja són quasi una dècada, de Vicente Albert, i participarà en segona A. Per cert que el […]\nHace poco fue también el aniversario del tren "di


La incidència baixa dels 200 casos per primera vegada des de primers de juliol - À Punt\nLa incidència baixa dels 200 casos per primera vegada des de primers de juliol\nA Espanya se situa en 242,18 casos per cada 100.000 habitants i abandona així el risc extrem per coronavirus\nLa Comunitat Valenciana ha registrat aquest dilluns una incidència acumulada de 197,06 casos per cada 100.000 habitants, 14 punts menys que divendres. Aquesta dada és la més baixa del passat 2 de juliol, quan es va situar en 141,06 casos per cada 100.000 habitants. És la tercera millor dada a l'àmbit autonòmic.\nAl conjunt de l'Estat, la bona evolució en la xifra de contagis han tret Espanya de la situació de risc extrem, en baixar dels 250 casos per cada 100.000 habitants. En concret, l'informe del Ministeri de Sanitat situa la incidència acumulada d'Espanya en 242,18 casos per cada 100.000 habitants, davant els 264,13 de divendres. Sanitat ha notificat aquest dilluns 15.489 nous casos positius i 146 víctimes mortals més de la pandèmia.\nEl pitjor d'aquesta onada de la pandèmia a la Comunitat Valenciana es reflecteix a les UCI. Els malalts de coronavirus ocupen el 14,30% de les places de cures intensives, 1,61 punts per damunt del que es registrava divendres. Al conjunt d'Espanya la pressió a les UCI ha baixat lleugerament durant els últims tres dies.\nPer trams d'edat, a la Comunitat Valenciana la incidència baixa en tots els grups d'edat i ja se situa per davall dels 500 casos per cada 100.000 habitants en les nou forquetes després que els contagis en el grup de 12 a 19 anys baixara en més de 108 punts des de divendres.


Ceip Can Cantó - 5 anys.: de març 2016\nDARRER DIA DEL SEGON TRIMESTRE\nFamílies avui hem celebrat el darrer dia d´aquest segon trimestre. Els bombers estaven molt emocionats d´assitir a una festa de comiat.\nAbans de tot, moltíssimes gràcies per les vostres aportacions. Gràcies a vosaltres hem pogut realitzar aquesta festa. I és que, què seria d´infantil sense els pares??? Poca cosa, ja vos responc jo.\nEstava clar que el dia d´avui seria especial, i no nomès pel menjar. Que també, ja que la veritat que m´ha sorprès la reacció de molts bomberets que no se separaven de la taula dels "ganchitos". Com si mai haguessin menjat en la seva vida jeje. Avui més d´un i més d´una s´ha posat ses botes. I de quina forma.\nDesprès del pati, hem llevat la darrera cama a la Jaia Quarema i ens ha portat ous de xocolata.\nI per finalitzar el dia hem partit a casa amb el nostre llibre de les feinetes i el nostres conillets de Pasqua.\nMirau el resum del dia d´avui:\nAra sí, ja ha arribat el temps de vacances, de desconnexió i de gaudir moments únics en familia.\nTornaré aviat i amb molta força.\nFamílies ahir dimarts va ser la darrera sessió de natació d´aquest trimestre. I la veritat que només porten un parell de mesos i han millorat moltíssim. I encara ens queda un altre trimestre per davant.\nAquí teniu les fotos de record dels vostres fills/es en els seus inicis en el medi aquàtic.\nDARRERA NATACIÓ DEL TRIMESTRE\nPublicat per cancantopromocio15 a 22:12 1 comentari:\nMATEO, NOVAMENT PROTAGONISTA\nFamílies ja sabeu que en Mateo va ser protagonista fa un parell de setmanes, però justament va coincidir amb la meva malaltia infecciosa, la grip. Per tant els familiars no varen poder venir a sa classe a realitzar l´activitat sorpresa i no va tenir la setmana que es mereix, com la resta dels bombers. Així que En Mateo aquesta setmana curteta de 3 dies ha tornat a ser el gran protagonista de la setmana.\nI avui hem rebut la visita dels seus familiars a la classe. Na Marta i En Javier repeteixen amb nosaltres, ja que varen venir per en Pablo amb anterioritat. És l´única família que realitza aquesta activitat dues vegades.\nPrimer hem realitzat les nostres rutines. En Mateo l´encarregat del dia ha exercit les seves funcions i després ens han explicat l activitat sorpresa.\nCom que som la classe dels bombers han decidit elaborar un camió de bombers de goma- eva. Una activitat molt xula i molt ben organitzada, amb tot el material preparat. Poc a poc han anat muntant el camió com un puzzle, peça per peça.\nMirau mirau que il.lusionats aquests bomberets:\nMoltes gràcies una altra vegada família. Tornau quan vulgueu, que sempre sereu ben rebuts entre nosaltres.\nPublicat per cancantopromocio15 a 22:46 Cap comentari:\nFamílies, el passat divendres vàrem rebre una visita molt especial a l´escola. I és que varen venir al centre a realitzar una obra de teatre pels alumnes d´Infantil. Es deia "L´arca de Noe". I la veritat que va estar molt bé. Recomenable totalment.\nEls bombers estaven molt atents i els hi va encantar. Inclòs vàrem ballar a finalitzar l´obra.\nL´ARCA DE NOE\nPublicat per cancantopromocio15 a 22:25 Cap comentari:\nINDHIA, PROTAGONISTA DE LA SETMANA\nAvui famílies hem tingut una nova visita en la classe dels bombers. Hem rebut amb els braços oberts a Na Indhia i a la seva família, concretament, Na Mónica i en Javier.\nLa bombereta estava molt emocionada de tenir als seus pares entre nosaltres que han gaudit molt de veure com la seva filla feia les tasques d´encarregada del dia.\nDesprés Na Indhia ens ha ensenyat mitjançant fotografíes un poc la seva biografia i les seves característiques personals. Per finalitzar amb l´activitat sorpresa.\nCom que dins de poc arriba Pasqua, el pare i la mare han organitzat una activitat molt adient per aquesta època, a més a més de deliciosa. Hem realitzat un ou de Pasqua de xocolata, mmmmmm, que bó. A més els bombers ho han realitzat tot solets. La base, el dibuix, Ha estat una activitat fantàstica.\nPerò això no és tot, ja que com ens han sobrat 10 minutets abans d´esmorzar, el seu papi, En Javi, ens ha demostrat ser un autèntic "showman" i s´ha posat un nas de pallasso i ha realitzat un joc amb els bombers. Na Indhia estava super orgullosa del seu papi. I no és per menys.\nMoltes gràcies a la familia de na Indhia per la vostra paciència i per la vostra imaginació. Podeu tornar quan vulgueu. Sempre sereu ben rebuts.\nPublicat per cancantopromocio15 a 17:08 Cap comentari:\nFamílies aquí teniu la sessió d´avui de natació, la primera de març en fotografíes.\nEstan millorant tant aquests bomberets!\nPublicat per cancantopromocio15 a 22:22 Cap comentari:\nSento famílies la desconnexió forçosa que hem tingut aquestos dies.\nHe estat uns dies així:\nEsper que tots els bombers ja estiguin recuperats i agafem amb força aquesta recta final abans de vacances.\nPublicat per cancantopromocio15 a 12:05 Cap comentari:\nEL SEU CONTE PREFERIT\nFamílies ja sabeu que a infantil tenim moments per a tot i, com no, per contar i escoltar contes. Una activitat molt important i molt recomenable en aquesta etapa d'infantil, ja que aprenen a escoltar, estimulen la fantasia i la creativitat de l´infant, s´acosten al llenguatge escrit, incrementen la comunicació i la confiança, entre moltes altres coses. Així que ja sabeu famílies els que vos toca jijijijij.\nAquí setmanalment amb l´ajuda de la Pdi (pissarra digital) els hi conto un conte als bomberets. La veritat que els hi encanta. En realitat ells nomès veuen les imatges, la resta m´ho invento, (moltes vegades per adaptar-ho a la seva edat). Així que dona igual en el idioma que hi siga, perquè sempre el tradueix al català amb les meves paraules. És una de les poques formes que es queden tots en silenci jejeje.\nPerò sabeu què??? sempre em demanen el mateix conte. Per molts que els hi conti, sempre volen escoltar-ho. Així que els hi conto cada setmana un nou i després finalitzo amb el seu preferit. I és que es veu que en David, el protagonista del conte, els hi ha arribat al cor.\nCom que els hi encanta, aquí teniu les imatges del conte per als bomberets.\nPublicat per cancantopromocio15 a 13:40 Cap comentari:\nFamílies estic tan contenta d´haver entregat aquesta setmana tants de premis. Això és molt bona senyal i és que anam per molt bon camí.\nTambé s´ha de reconèixer que al ser una setmana curteta ha ajudat un poquet, perquè molts bomberets es portin el desitjat premi a casa. Alguns per primera vegada per fí.\nLa meva més sincera enhorabona a tots!!!\nMirau quina careta tenen alguns de satisfets.\nMEDALLES DE SETMANA CURTA\nFamílies no tingueu por si els vostres fills / es han arribat a casa diguent que hi havia foc a l´escola jeje.\nTot el centre avui divendres hem realitzat un simulacre d´incendi. Un simple tràmit però molt necessari, ja que ens ensenya com actuar en cas d´incendi de veritat. Esperem no tenir que realizar-ho mai.\nEn aquest exercici anual es controla el temps d´evacuació, les diferents sortides d´emergència del centre, etc.\nLlàstima que alguns bomberets s´hagin espantat.\nAvui divendres famílies hem tingut un aniversari en la classe. I és que una bombereta s ha fet major. Na Daniela ha cumplit 4 anys ja. Molts d´anys carinyo!!!\nPublicat per cancantopromocio15 a 17:03 Cap comentari:\nANAS, PROTAGONISTA DE LA SETMANA\nFamílies tenim setmana curteta i començam amb molta força, ja que hem tingut avui dimecres un nou protagonista, N´Anas. i la seva familia, en aquest cas, la seva mare, Soumia.\nCom és costum, hem fet les nostres rutines diàries i després N´Anas ens ha explicat un poquet més d´ell, el que li agrada, la seva casa, la seva familia, les seves costums.\nI finalment ell i la seva mare ens han explicat l´activitat sorpresa. Una rosa de "chuche". Els hi ha encantat. I sabeu que és el millor? Que l´han fet tot solets.\nMoltes gràcies a la familia de n´Anas, a la seva mare concretament, per compartir una estoneta amb nosaltres i realitzar una activitat tan senzilla i a la vegada tan deliciosa.\nT´esperam sempre amb els braços oberts.\nPublicat per cancantopromocio15 a 22:41 Cap comentari:


Nova edició del Promociona't - Santa Margarida i els Monjos\nPortada > Actualitat > Notícies > Nova edició del Promociona't\nNova edició del Promociona't\nAmb lema Pomociona’t, tu ets la teva millor estratègia, el Servei Local d’Ocupació de Santa Margarida i els Monjos inicia la sisena edició del projecte d’acompanyament a les persones en situació d’atur en el procés de recerca de feina.\nAmb lema Pomociona’t, tu ets la teva millor estratègia, el Servei Local d’Ocupació de Santa Margarida i els Monjos inicia la cinquena edició del projecte d’acompanyament a les persones en situació d’atur en el procés de recerca de feina.\nEl Promociona’t treballa a partir d'elements actius de motivació, reforçament de l'autoestima, orientació, anàlisi de l'ocupabilitat per competències i autoavaluació. El programa inclou la possibilitat de realitzar pràctiques en empreses.\nEl projecte és una iniciativa del Servei Local d’Ocupació de l’Ajuntament de Santa Margarida i els Monjos, amb el suport de la Diputació de Barcelona. Per a participar-hi cal inscriure’s del 4 al 15 de setembre, a l’Espai per a l’Emprenedoria de Santa Margarida i els Monjos, (carrer de Santa Margarida) de dilluns a divendres, de 9 a 13 h.\nCartell Promociona't 2017 (PDF, 264 kB)\nCartell Promociona't 2017


Jordi Peris: ‘Barberà està per a servir la ciutadania, no per a servir-se d’ella’ - Diari La Veu\nEscriba el número 326692\nEl candidat a l'alcaldia de València per la plataforma municipalista València en Comú, Jordi Peris, ha declarat aquest dijous que les revelacions sobre les despeses de representació de Rita Barberá són “la prova definitiva de l'esgotament de la vella política, desenvolupada d'esquena a les persones”.\nEl projecte de València en Comú “proposa una nova forma de governar basada en la transparència, la regeneració democràtica i la proximitat als valencians: beques de menjador en lloc d'hotels de luxe, ajudes d'emergència a les famílies en lloc de viatges en primera classe”, ha anunciat Peris.\nEl programa de València en Comú inclou un pla de xoc amb 30 mesures per a respondre a la situació d'emergència social que viu la ciutat de València. Entre aquestes mesures s'inclouen la constitució d'un parc públic municipal d'habitatges de lloguer social, la declaració de València com a ciutat lliure de desnonaments i l'increment de les beques menjador en els centres educatius.\n“Les persones que ocupen càrrecs públics estan per a servir la ciutadania, no per a servir-se d'ella”, ha subratllat l'alcaldable de València en Comú. Peris admet sentir-se “sufocat” i “avergonyit” després de conèixer les factures de les despeses de Rita Barberá en una situació com l'actual d'emergència.\nHa recordat, en aquest sentit, que l'últim informe de la Fundació Foessa assenyala que el 32 % de la població del País Valencià es troba en risc d'exclusió social: “Mentre quasi la tercera part dels valencians ho estan passant molt malament, Rita Barberá pagava cinc mil euros per tenir un cotxe a la seua disposició durant 24 hores a Londres”.\n“Amb els 278 000 euros de les despeses de representació de Rita Barberá en aquesta legislatura, es podrien finançar quasi mil ajudes d'emergència de 300 euros a les famílies valencianes més necessitades, o més de 700 places de menjador escolar per a estudiants durant els mesos d'estiu”, subratlla Jordi Peris.\nEscriba el número 868487


Puigdemont acusa l'Estat de suspendre l'autogovern i aplicar l'estat d'excepció "de facto" | Diari de Tarragona\nPuigdemont acusa l'Estat de suspendre l'autogovern i aplicar l'estat d'excepció "de facto"\nAsegura que l'1-0 "anirem a votar amb una papereta" a la mà i acusa l'Estat d'adoptar una actitud "totalitària"\n20 de Septiembre de 2017 - 11:54 hs\nEl president de la Generalitat, Carles Puigdemont, ha acusat avui el Govern de l'Estat de "suspendre de facto" l'autonomia de Catalunya i "aplicar de facto un estat d'excepció", pel que ha fet una crida als catalans a respondre amb "fermesa i serenitat" acudint a votar l'1-O.\nPuigdemont ha comparegut a la galeria gòtica del Palau de la Generalitat, acompanyat pels seus consellers, per llegir en to solemne una declaració institucional davant les detencions d'alts càrrecs del Govern relacionats amb l'organització del referèndum de l'1-O, practicades aquest matí per la Guàrdia Civil.\nCap a les 12.40 hores, després de reunir d'urgència el Govern per analitzar la situació creada per l'operació de la Guàrdia Civil, Puigdemont ha denunciat que la Generalitat "ha estat objecte d'una agressió coordinada de les forces policials" de l'Estat, sense "empara legal", amb l'objectiu d'"impedir" que l'1-O se celebri un referèndum.\n"L'Estat espanyol ha suspès de facto l'autogovern de Catalunya i ha aplicat de facto un estat d'excepció. Les llibertats estan sent suspeses i reprimides", ha alertat.\n"Condemnem i rebutgem l'actitud totalitària i antidemocràtica de l'Estat", ha afirmat Puigdemont, que ha considerat "il·legítima la suspensió i intervenció del Govern de Catalunya per part d'un Govern espanyol que no respecta els principis elementals de la democràcia".\nSegons Puigdemont, "el Govern espanyol ha ultrapassat la línia vermella que el separava dels règims autoritaris i repressius i s'ha convertit en una vergonya democràtica".\nDavant les citacions d'alcaldes com a "mesura d'intimidació", perquè declarin a la Fiscalia "sense haver comès cap delicte", una actuació del fiscal general de l'Estat que "confon la seva autoritat amb la barra lliure", unes detencions d'alts càrrecs i tècnics del Govern, uns registres "indiscriminats" i unes "amenaces" a la ciutadania que vol votar l'1-O, Puigdemont ha denunciat un atac a l'"estat de dret" i la "vulneració" de la carta de drets fonamentals de la Unió Europea.\nDavant d'aquesta situació "inacceptable en democràcia" que pretén "violentar" la convivència a Catalunya, el president ha demanat una "resposta democràtica i pacífica".\nEl Govern, ha dit, "estudiarà amb els agents econòmics, socials i cívics" de Catalunya les respostes "oportunes" davant d'aquestes "agressions i amenaces".\nD'entrada, ha recordat que els catalans estan convocats l'1 d'octubre a "defensar la democràcia davant un règim repressiu i intimidatori" amb una "resposta massiva i cívica" en un referèndum suspès cautelarment pel Tribunal Constitucional però en el qual el Govern no es "llençarà enrere".\nDes d'avui i fins a l'1 d'octubre, ha demanat una actitud de "fermesa i serenitat, de tensió i de denúncia dels abusos i il·legalitats de l'Estat espanyol".\n"El dia 1 d'octubre sortirem de casa, portarem una papereta i la utilitzarem", ha assegurat Puigdemont, que ha destacat que amb aquesta "acció de resposta democràtica ha de contrastar amb l'"autoritarisme" de l'Estat.\n"No acceptarem un retorn a èpoques passades ni que no ens permetin decidir èpoques futures de llibertat i democràcia", ha conclòs.


Blog Sport: Final immillorable\nA la segona meitat la Salle ha marcat vuit vegades més però s'ha vist sorprès al minut 69 i ha encaixat un gol. Primer han estat Pardo, Víctor i Ametllé els que han marcat en els primers minuts de la represa; al 50', 59' i 61' respectivament. Ametllé ha tornat a marcar en els minuts 63 i 72 fins que ha tancat el seu compte golejador al 74'. Lluís i Frigola al 65' i al 66' han estat els autors dels altres dos gols de la segona meitat.\nAl vestuari s'ha viscut una gran alegria amb la culminació d'un gran treball que ha comportat una tercera plaça meritòria que probablement és menys del que es mereixia la Salle. L'entrenador J. Juncosa ha estat mantejat al cercle central al acabar el partit. La Salle acaba, doncs, la temporada en el tercer lloc de la classificació. Tot i ser un premi simbòlic, els sallencs han estat l'equip més realitzador de la competició, i amb la golejada d'avui han aconseguit un total de 140 gols. També mereix especial menció el joc net de l'equip reusenc que no ha vist cap targeta vermella en tota la lliga. El Cadet B ha descansat aquesta setmana.\nLa Salle: Pol; Celma, Veciana, Lluís; Juncosa, Arnau, Frigola, Oriol, Andreu; Pardo i Ametllé. Han entrat a la primera part Víctor, Ferré i Poy. No han pogut disputar el partit els lesionats Montes i Dídac i l'absent Sabaté.\nCambrils Unió: Abdou, Edgar, David, Juan, Jordi Vicenç, Dani, Víctor, Khadir, Jacob, Josep, Marc.\nÀrbitre: Marc Miró Badia. Ha ensenyat targeta groga als locals Abdou i Jordi en doble ocasió, cosa que li ha costat l'expulsió. L'arbitratge ha estat molt correcte.\nVoldria acabar l'article d'avui agraint-vos a tots, tant lectors habituals com esporàdics, el fet de llegir-vos algun article dels que he anat penjant al llarg de la temporada. L'any que ve no crec que continüi amb les cròniques, així que donc les gràcies a les més de 6.000 visites que hem rebut.\nPublicat per Andreu Garcia en diumenge, de maig 06, 2012


Visió Extra Ocular i creixement personal amb el Mètode VEO - Intuitu\nQuè és la Visió Extra Ocular i el Mètode VEO®?\nEl Métode VEO ®\n✔ 1. Visió Extra Ocular; què és realment el Método VEO ®\n✔ 2. Beneficis del VEO\n✔ 3. A qui va dirigit?\n✔ 4. El paper de les mares i dels pares\n✔ 5. Origen del Método VEO ®\n✔ 6. Els nostres cursos\nEl Métode VEO ®, o mètode per obrir la visió extra ocular, està pensat i encaminat a desenvolupar la ment i obrir la consciència i, per mitjà d’ella, formar millors infants i adolescents, més capaços, més conscients, més responsables, més sans mentalment, millors estudiants, millors fills/es, i, en definitiva, millors persones. En resum, el Método VEO ® permet treure molt més renidment de les capacitats de cada persona a partir d’un treball amb la ment i la consciència.\n1. VISIÓ EXTROCULAR; QUÈ ÉS REALMENT EL MÉTODE VEO ®?\nEl desenvolupament de la visió extra ocular té com a finalitat modificar o eliminar els patrons limitadors adquirits al llarg de tota l’existència d’una persona i que la bloquegen, tan a nivell cognitiu, com a nivell emocional o social, i que no la permeten avançar. Ja des de l’embaràs i al llarg de tota la nostra vida i sobretot durant els primers anys acumulem experiències que queden emmagatzemades al nostre subconscient que crearan les nostres creences i les nostres pautes de comportament que sovint portaran a la persona a actuar d’una manera determinada i per tant a obtenir reiteradament els mateixos resultats, i en moltes ocasions potser no seran els més desitjats.\nQuan aquests patrons són canviats i substituïts per uns altres més adequats als interessos reals de l’individu, la persona desperta a les seves veritables capacitats com a ésser humà i desapareixen o milloren determinades dificultats que hi eren presents en diferents àmbits de la seva vida.\nPerò, ¿quins objectius i resultats podem esperar amb el Método VEO ®?\nEls nens i adolescents amb aquest mètode desenvolupen la seva ment, obren la seva consciència, enforteixen la seva voluntat i activen la seva VEO® (Visió Extra Ocular). I què vol dir tot això?\n2. BENEFICIS DEL VEO\n2.1. DESENVOLUPAMENT DE LA MENT\nAmb el desenvolupament de la ment l’infant o adolescent:\n• Aprendrà a dominar l’estat alfa (estat en que el subconscient està disposat a lliurar informació i instal·lar-ne de nova)\n• Recordarà millor i millorarà la seva memòria.\n• Esdevindrà més creatiu.\n• Eliminarà els seus traumes mentals, corregint així la seva conducta i disminuint les seves dificultats en diferents àmbits de la seva vida.\n• Intuirà o s’anticiparà als esdeveniments i accedirà a coneixements no adquirits.\n2.2. EXPANDIR LA CONSCIÈNCIA\nAmb l’expansió de la seva consciència l’infant o adolescent:\n• Tindrà una actitud positiva amb tot el seu entorn, aprenentatges, família, amics, etc.\n• Serà més responsable a l’escola, la societat, a la llar i la natura. Esdevindrà una persona més conscient i responsable en tots els àmbits.\n• Augmentarà el respecte cap a totes les persones i situacions.\n• Millorarà en les seves relacions interpersonals.\n2.3. ENFORTIR LA VOLUNTAT\nQuan l’infant o adolescent augmenti i enforteixi la seva força de voluntat:\n• Estarà més concentrat en el que fa.\n• Tindrà més atenció a l’escola.\n• Serà ferm en els seus propòsits i més decidit en les seves conviccions.\n• Augmentarà la seva automotivació.\n• Serà original i autèntic. I en definitiva més feliç!\n• Esdevindrà menys influenciable per l’ambient negatiu i més positiu en situacions adverses que hagi d’afrontar.\n2.4. ACTIVAR LA VISIÓ EXTRA OCULAR\nQuan l’infant o adolescent hagi activat la seva VEO®:\n• Millorarà el rendiment escolar o el desenvolupament laboral.\n• Podrà accedir a veure el món material tenint els seus ulls embenats (es garanteix en un 96% en els nens de 6 a 12 anys). (Aquest percentatge disminueix amb l’edat).\n3. A QUI VA DIRIGIT?\nTots els infants i adolescents del món es mereixen aquest regal. El mètode per obrir la visió extra ocular és obert a tothom, ja que tothom ha tingut, en major o menor grau, experiències limitadores que hagin pogut frenar el potencial que tots portem a dins i per tant és un mètode que farà bé a tothom. No obstant per la naturalesa del mètode, el perfil de persones que més poden gaudir dels seus beneficis són els infants i adolescents.\nEn quins casos concrets ens pot ajudar el mètode? Doncs amb infants o adolescents que presentin:\nManca de concentració i atenció\nDificultats interpersonals i problemes de comportament\nBullying (Assetjament escolar i fora de l’aula)\nMals resultats acadèmics\nManca de memorització\nDificultats emocionals de qualsevol tipus i en qualsevol edat\nInseguretats o resultats no esperats en l’educació i / o comportament\nPer a qualsevol persona que vulgui adquirir la possibilitat de millorar en tots els aspectes anteriorment citats.\n4. EL PAPER DE LES MARES I DELS PARES; UN MÈTODE QUE MILLORARÀ LA RELACIÓ ENTRE PARES I FILLS/ES\nSi per alguna cosa destaca el fet d’obrir la visió extra ocular a través d’aquest mètode és per millorar la relació entre pares i fills. Però per què?\nCada sessió de visió extra ocular comporta una hora de treball amb els infants i mitja hora de treball amb els pares. (En el cas dels adolescents varia una mica). Al llarg d’aquesta mitja hora els pares i les mares accediran a una orientació enfocada a que siguin millor educadors dels seus fills que permetrà que millori des del primer dia la relació que mantenen amb ells.\nSe’ls recomanarà individualment durant cada sessió i se’ls orientarà sobre quina educació particular han de donar a cadascun dels seus fills ja que cada un d’ells és únic amb característiques particulars. També rebran feedback sobre els aspectes treballats amb els nens per saber què és el que han de corregir per maximitzar el treball realitzat amb els seus fills.\nEl mètode VEO® és la base del projecte VIENDO POR EL MUNDO, creat per Noé Esperón. Va encaminat a nens i nenes de 6 a 12 anys d’edat i adolescents de tot el món, als seus pares i professors, per formar una aliança a favor de millors persones i, per tant, d’una humanitat millor.\nSi voleu conèixer més informació del projecte, podeu consultar-ne la seva pàgina web:\n6. ELS NOSTRES CURSOS DE VISIÓ EXTRA OCULAR\nVISIÓ EXTRAOCULAR EXERCICIS PER A ADULTS\nMid Brain Training – exercici 1\nDocumental: «Superhumans: The invisible made visible»


7 consells per a les teues compres de cara al nou curs escolar\nRevisar el material del curs anterior és una de les recomanacions per a estalviar.\nMancant deu dies per a l'inici del nou curs escolar, la Direcció General de Consum de la Conselleria de Salut i Consum ha llançat algunes recomanacions a tindre en compte sobre les compres de llibres de text, material escolar, roba, calçat i altres productes relacionats amb la volta a les aules.\nAquestes adquisicions suposen per a la majoria de les famílies una despesa extraordinària, per la qual cosa és important gestionar bé les compres. Des de les institucions s'anima a seguir «la regla de les cinc erres: reflexionar, reciclar, reduir, reutilitzar i reparar. Ací van alguns consells:\n1.- Revisar el material escolar de l'any anterior i seleccionar el que es puga tornar a utilitzar i depositar en el contenidor corresponent el material que no es puga reutilitzar.\n2.- Compartir amb altres persones els productes que encara tinguen vida útil, com a llibres o roba en bon estat que ha quedat xicoteta del curs anterior.\n3.- Elaborar un pressupost previ adequat a la despesa disponible o recordar que «marca no sempre és sinònim de major qualitat».\n5.- Verificar que els materials i productes porten el marcatge CE i que l'etiquetatge corresponga a la naturalesa i les característiques del producte i llegir detingudament les instruccions d'ús per a comprovar que s'ajusta a les necessitats i als xiquets.\nConsum aconsella també optar per productes respectuosos amb el medi ambient i de comerç just.\n6.- Si es realitzen compres per Internet, es recomana fer-ho en llocs segurs (https + tancat amb clau tancat o una clau) i es recorda que el client té un termini de 14 dies per a desistir de la seua compra sense penalització i sense al·legar cap causa.\n7.- Abans de fer les teues compres, informa't sobre el Programa de Reutilització de Llibres de Text i Material Didàctic per al curs 2019-2020.


Les empreses del Patronat es presenten\nEls orígens de Casademont es remunten a l’any 1956, quan Jaume Casademont obre a la població de Bescanó un petit obrador de 60 metres quadrats, on elabora embotits casolans. És als anys setanta que la planta de Bescanó, tot i haver estat ampliada, queda petita i la producció es trasllada a Constantins, al terme municipal de Sant Gregori. Actualment Casademont té una superfície construïda de 40.000 metres quadrats, repartits en dues plantes, la planta principal situada a Constantins, al terme municipal de Sant Gregori i la planta de Pernil Curat situada al terme municipal de Palol de Revardit. Aquestes plantes integren cinc unitats de fabricació: Cuits (pernils, espatlles i bacó), Xarcuteria (mortadel•la, trinxat, gall dindi), Curats (fuet, llonganissa, salami i xoriç), Llescats (Unitat Tecnològica de Format Producte) i Pernil Curat.\nLes línies estratègiques del programa d’activitats de la Cambra s’adrecen a culminar els objectius de l’equip de govern de la Corporació sorgit de les darreres eleccions: fomentar les activitats relacionades amb la internacionalització de l’economia, desenvolupar les TIC, promoure la formació al llarg de tota la vida i potenciar les infraestructures. La Cambra desenvolupa la seva activitat per tot el territori amb accions de lideratge i defensa dels interessos de l’economia comarcal o sectorial, i aplica les polítiques de comunicació que estan al seu abast per estendre els seus serveis a totes les empreses.\nEls orígens de Kontrelmec, SL es remunten al 1962 a Girona, quan l’empresa dissenyava i fabricava maquinària per a les indústries del converting, el cobertura-laminatge (coating-laminating), l'etiquetatge, i materials per a l'embalatge en general. Actualment la seu de Kmec és al polígon Mas Aliu d’Aiguaviva, a Girona, on disposem d’un espai per a les instal•lacions de 4.000 metres quadrats. L’any passat es van portar a terme quasi quaranta projectes. Actualment som vuitanta-cinc treballadors repartits entre Oficina Tècnica, Tallers, Departament Comercial i Administració.\nEmpreses i entitats que forman part del Patronat de l'Escola Politècnica Superior


El Pou Digital : L’amor és...\nMarta Perarnau | Actualitzat el 14/02/2016\nDiu la llegenda que sant Valentí era un sacerdot que exercia a Roma al segle III i que va esdevenir el patró dels enamorats perquè es va dedicar a casar en secret joves soldats a qui no se’ls permetia fer-ho perquè no sé quin emperador pensava que lluitarien més bé si no tenien pardalets d’enamorat al cap. És ben bé que no hi ha amor sense sofriment, perquè, de fet, el 14 de febrer és el dia que van executar el pobre Valentí per fer cas omís de les normes!\nFa uns dies vaig tenir el goig d’anar a una exposició que es titulava “T’estimo? Una història de l’amor i el matrimoni” al Museu d’Història de Catalunya. El muntatge, divers i molt ben estructurat, feia un repàs històric de com ha evolucionat l’amor al llarg dels segles, i acabava amb una pregunta simple, que no senzilla, al final del recorregut: L’amor és...?\nEntre les respostes, múltiples variants (tantes com assistents?), d’escriptura lliure. És curiós com una sola pregunta pot generar tantes rèpliques diferents. Fins i tot m’atreviria a dir que una mateixa persona contestaria coses diferents al llarg de la seva vida. O potser no. El més científic definia l’amor com un còctel d´hormones i estímuls neuronals, i això no crec que variï gaire amb el temps; i el més romàntic deia un simple i alhora grandiós “tu”, que segurament no canviaria la resposta al cap de deu anys, però potser el “tu” ja no seria el mateix.\nIndefectiblement, allò que hem viscut i allò que vivim altera la percepció que tenim de l’amor. L’amor és moltes coses. És voler creure que durarà per sempre, però sense creure que es regarà sol; és passió i comprensió; és vitalitat i felicitat; és oblidar la resta del món sense oblidar qui ets i què vols; és dir “t’estimo, amor meu” sense afegir “però ja et canviaré!”.\nAlguns diuen que l’amor fa mal i que va associat a la traïció, al desesper i a la manca de llibertat. Segurament tenen raó, però tot és relatiu. Les grans històries d’amor han estat tragèdies, però no per això han deixat de ser grans històries d’amor. Tots hem sofert el desamor que esqueixa el cor i el deixa fet bocinets, i que fa que odiem les parelles aquelles tan apegaloses que es miren i riuen i es toquen i es xiuxiuegen coses a cau d’orella. Però, val més no arriscar-se per no sofrir? Per mi no, principalment perquè jo crec que l’amor és allò que et fa oblidar i/o suportar les misèries del món que ens aguaiten, que en són moltes.\nI potser per això, o perquè els dies passen molt de pressa i la vida també, i ja he anat a massa enterraments en el què portem d’any, jo, que sempre havia renegat del dia de Sant Valentí (en pro de Sant Jordi, tot s’ha de dir), he decidit celebrar aquest dia dels enamorats importat. Perquè qualsevol dia és una bona excusa per celebrar l’amor del bo, aquell que fa girar el món.\n“Si hi ha algú d’aquest poble que no conegui l’art d’estimar, que llegeixi aquest poema i, instruït per la lectura, que estimi”.\n“L’art d’estimar”. Ovidi, segle I


Manuel de Reyes toreja a camp obert\n11/07/2018 11/07/2018 Redacció\nLa població francesa de Perols, a prop de Montpellier, va acollir el passat diumenge 8 de juliol, un festeig particular.\nEs va tractar d’una classe pràctica a camp obert on es van lidiar quatre novells de François André a càrrec d’un grup d’alumnes de diferents escoles taurines.\nHi van participar Manuel de Reyes, de l’Escola Taurina de Catalunya, que va mostrar la seva predisposició; Luca Miñana, de l’Escola de Béziers; Tristan Espigue, de l’Escola Rhone Afición i va tancar cartell Axelito, un jove aspirant.\nTots els actuants van donar una volta a tan singular plaça després d’haver torejat a camp obert.\n← Última trucada: la UTYAC se’n va a Ceret\nAlternativas en Barcelona XIX. Eugenio Fernández “Angelete” y Alejandro Montani →


Absolt un conductor que havia pres drogues perquè no se n'ha provat l'efecte en la conducció\nRevés a la persecució policial contra les persones que condueixen després d'haver consumit drogues. L'Audiència de Barcelona ha absolt un conductor que havia pres estupefaents. El jutge ha considerat que no es pot provar ni la quantitat que havia pres ni l'efecte que aquestes drogues tenen sobre la conducció. La sentència, per tant, invalida les proves fetes amb aparells com el Drogotest, que els Mossos d'Esquadra van començar a utilitzar durant les passades festes de Nadal.\n14/01/2005 - 00.00 Actualitzat 14/01/2005 - 16.09\nL'anomenat Drogotest, que des de principis d'any s'aplica com a prova pilot a les carreteres catalanes, podria no ser suficient per condemnar un conductor que circuli sota l'efecte de substàncies estupefaents. Així ho ha determinat l'Audiència de Barcelona en una sentència on absol un conductor interceptat al juny de l'any passat a qui en una anàlisi d'orina li van detectar que havia consumit morfina i benzodiacepines. Segons la sala, com que no es coneix la quantitat que va ingerir aquest individu i en l'atestat tampoc es reflecteix com l'afectava a l'hora de conduir, el delicte no es pot demostrar i, per tant, l'ha absolt. El problema de fons és que els alcoholímetres poden mesurar i quantificar el consum d'alcohol, en canvi, els mitjans d'anàlisi de què es disposa en l'actualitat, el Drogotest entre aquests, només revelen quina família de drogues s'ha pres. Aquestes correlacions serien demostrar que el consum d'una droga ha afectat la capacitat de conduir d'una persona, cosa que és diferent en cadascú. A més, la ingesta d'alguns medicaments amb codeïna, com per exemple un xarop per a la tos, també poden donar positiu. Segons els Mossos d'Esquadra, el Drogotest, de moment, està en fase de prova pilot i s'aplica només en aquells casos en què un conductor amb símptomes clars d'haver pres una substància doni negatiu en el control d'alcoholèmia.\nSentència drogues i conducció


Vila Martina Poprad Eslovàquia - Ofertes d'hotels amb els MILLORS DESCOMPTES EN LÍNIA\nVeure tots els 79 allotjaments a Poprad.\nHorská 4518/2, Velka, Poprad, Eslovàquia, 5801 - Veure al mapa\nMés informació sobre Vila Martina\nConvenientment situat a Poprad, Vila Martina és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Aeroport de Tatry, Poprad donen a aquest hotel un encant especial.\nVila Martina ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, express check-in/check-out, magatzem d'equipatge, aparcament de cotxes, habitació familiar.\nA més, totes les habitacions ofereixen una gran varietat de comoditats com ara calefacció, aparell de televisió, TV satèl•lit/cable, plat de dutxa, sala d'estar per satisfer els clients més exigents. Durant el dia podeu gaudir de l'atmòsfera relaxant de esquí, massatge, jardí. Les seves instal.lacions de primera i una situació excelent fan de Vila Martina la base perfecta per a gaudir de la seva estada a Poprad.


Comprar o esperar, una diferència de 1.350.-€/any | |\nA partir del proper 1 de Gener de 2011, la Llei d’Economia Sostenible elimina la desgravació per la compra de primera residència per aquelles rendes superiors a 24.107.-€. A la pràctica, qui estigui pensant a comprar un habitatge ha de saber que a partir de l’any que ve podria perdre la desgravació d’uns 28.000.-€, o més.\nConstituint una hipoteca mitjana per un import de 123.673.-€ a un tipus d’interès del 4,05 i per un termini de 21 anys, el contribuent perdrà una desgravació anual de 1.313.-€, o el que és el mateix, 27.574.-€ en total, això calculat comptant que el tipus es mantingui estable. Ara bé, si l’anterior exemple correspon a una hipoteca mitja en general, de ben segur que la hipoteca mitjana entre les rendes superiors a 24.107.-€ deu ser significativament superior. Així doncs cal tenir en compte que per una amortització anual per sobre del topall de 9.015.-€ es poden desgravar avui 1.352,28.-€ anuals, de manera que la xifra total de desgravació serà major com més gran sigui el termini de la hipoteca sempre que la quota mensual sigui superior a (9.015/12) 751,25.-€ mensuals.\nTal com ha passat en anteriors reformes els avantatges fiscals es mantindran segons fossin en el moment de la compra de manera que aquells que ja hagin adquirit l’habitatge habitual o ho facin abans de l’u de Gener de 2011 continuaran gaudint de les deduccions actuals.\nS’argumenta l’eliminació d’aquest benefici fiscal per considerar-se que fou una de les causes que més van incidir en la generació del boom immobiliari tal com apuntaven l’FMI i l’OCDE. A la vegada però, és previsible que la mesura accelerarà el plans de compra d’aquelles persones que esperen el millor moment per a l’adquisició d’un habitatge. Davant del dubte comprar ara obtenint un benefici segur repartit en els anys d’amortització de la hipoteca, o bé esperar pensant que es pot obtenir un guany directe si els preus segueixen baixant és important tenir em compte que les dades indiquen que els preus podrien ja haver tocat fons a Catalunya , sobretot pel que fa a habitatge de segona mà. De fet, segons dades recentment publicades per l’INE a 13, el nombre de vendes el mes de Juliol a Catalunya van ser un 25,9% superiors al mateix mes de l’any anterior, mentre que al conjunt d’Espanya el diferencial és només del 7%.\nL’esmentada Llei d’Economia sostenible no eliminarà completament, les deduccions que preveia l’article 68 de la Llei 35/2006 de de 28 de Novembre. Les rendes inferiors a 17.707.-€ conservaran íntegra la deducció del 15% i les que es troben per sobre d’aquesta xifra deduiran un import en reducció proporcional fins a les rendes de 24.107.-€. En Canvi, la comunitat de Madrid, fent ús de la seva capacitat normativa en el tram autonòmic del 50% de l’IRPF, mantindrà la deducció de manera que en aquella comunitat les rendes superiors 24.107.-€ gaudiran de la meitat de la deducció actual, el 7,5%.


El fracàs del Galaxy Note 7: bateries massa grosses i problemes en les soldadures\nSet-cents enginyers han descobert per què el darrer mòbil de la companyia sud-coreana explotava, cosa que els fa canviar de plans per al nou llançament\nRedacció 23/01/2017 - 22.44 Actualitzat 24/01/2017 - 09.27\nSamsung diu que ha après la lliçó del mòbil que explotava -el Galaxy Note 7- i aquest dilluns ha anunciat que endarrereix el llançament del nou model, el 8. Això vol dir que no el presentarà al Mobile World Congress de Barcelona, que se celebra d'aquí un mes. La companyia sud-coreana ja ha explicat també el motiu de les explosions als seus terminals.\nSamsung ha trobat el culpable. I és doble. Els incendis de diverses unitats del telèfon Galaxy Note 7 van venir per dos defectes a les bateries que causaven curtcircuits.\nSegons la companyia sud-coreana, el primer error va ser la mida de la bateria, uns mil·límetres massa gran, i el segon, un problema en la soldadura. Amb 30.000 bateries analitzades i després de culpar els proveïdors, han fet un últim acte de contrició amb Koh Dong-Jin, responsable de la divisió de telefonia mòbil de Samsung.\n"Ens sentim responsables de no haver verificat prou el disseny de les bateries i la seva fabricació abans de posar-lo a la venda."\nEl fiasco dels Note 7, que van haver de ser retirats del mercat dos mesos després del seu llançament, ha costat 4.800 milions d'euros a l'empresa i la pèrdua del liderat en el mercat espanyol. Ara, l'últim que vol Samsung és una nova ensopegada.\n"Encara hem de decidir quan llançarem el nou telèfon Galaxy S8. L'únic que sabem és que no serà durant el Mobile World Congress, com fèiem cada any."\nEl Mobile que arribarà a Barcelona a finals de febrer perd així un dels seus atractius, mentre que els rumors apunten que caldrà esperar fins a l'abril.\nEl nou Samsung Galaxy S8 no es presentarà a Barcelona


Estufa pellets hidro -preus/catàleg- SUPERINSERT ECOFOREST\n> EQUIPS CALEFACCIÓ PER BIOMASSA>ESTUFAS>ESTUFAS DE PELET>ESTUFAS DE PELLET HIDRO>Estufa de pellet hidro SUPER INSERT 24\nAquest insertable de pèl·let hidro SUPER INSERT de la marca Ecoforest és un estufa potent de 24kW amb un sistema de producció d'aigua calenta amb bomba recirculadora per poder escalfar radiadors o sòl radiant.\nInclou TABLET !!\nEstufa de pellet hidro SUPER INSERT\nL'estufa inserible de pellets hidro o d'aigua Súper Insert té com a característica principal la producció d'aigua calenta i les possibilitats de connectar a un sistema de calefacció existent de radiadors o de terra radiant, fent-la única per a cases. El disseny està disponible en el modern panell de color nacre i de color negre. Aquest super insertable de pèl·let és la solució per als que volen gaudir del confort de la calefacció per aigua calenta i tenir una acollidora flama al menjador de l'habitatge. L'estufa hidro està equipada amb components d'alta qualitat i amb una llar de ferro de fosa que garanteixen una major durabilitat i rendiments.\nEls seus 24kW de potència d'aigua calenta fan de l'estufa Súper Insert la millor alternativa per a pisos i unifamiliars que volen instal·lar una caldera de biomassa però els agradaria gaudir del confort i la companyia de la flama a l'interior d'aquestes. L'estufa és modular i està equipada amb el vas d'expansió i la bomba recirculadora de velocitat variable necessària per connectar-se directament al circuit de calefacció. En el cas que es volgués obtenir mitjançant l'estufa de pellet hidro l'aigua calenta sanitària s'haurà de realitzar una instal·lació d'un dipòsit d'ACS extern a l'estufa. L'intercanvi de l'aire de combustió amb l'aigua del circuit de calefacció es realitza mitjançant un intercanviador de neteja automàtica amb bomba recirculadora de velocitat variable d'alta eficiència que et evita la instal·lació d'equips d'elevació de temperatures per evitar condensacions i és aquí on les estufes Ecoforest poden presumir del seu sistema patentat i innovador en ser els primers inventors de la caldera de pellets. El control de la combustió que incorpora garanteix un eficient rendiment per a cada potència, redueix els incremats i estabilitza la flama de forma regular i constant.\n◦Termostato de seguretat per al control de la temperatura de l'aigua calenta a les estufes d'aigua\n◦Válvula de seguretat per evitar acumulació de gasos a la llar (estufes d'alta potència)\n- Neteja automàtica de l'intercanviador\nDimensions 1104 x 1400 x 575 [mm]\nPotencia tèrmica nominal 24 kW\nCapacitat del dipòsit de pellets 85 kg\nAutonomía 43h - 17h\nLimpieza automática del intercambiador Incluida


Mercat de Nadal del Llibre / 2017 / Altres notícies / L'AVENÇ RECOMANA / Inici - L'Avenç\ndimarts, 06 de desembre del 2016\nEl proper dissabte 10 de desembre L’Avenç serem a la tercera edició del Mercat de Nadal del Llibre. La iniciativa, organitzada pel TR3SC amb la col·laboració d’Estrella Damm i Barcelona Ciutat de la Literatura, aplegarà lectors, escriptors i editors a l’Antiga Fàbrica d’Estrella Damm des de les 11h del matí fins a les 22h de la nit.[+]\nL’Avenç participa enguany per primer cop al Mercat de Nadal del TR3SC. Ens instal·larem en un “pop-up store” al pati de l’Antiga Fàbrica Damm per compartir converses sobre L’Avenç. Hi tindrem revistes i unes ofertes de subscripció insuperables, per fer arribar la millor revista de cultura al màxim de lectors. Només pel dia 10, en exclusiva al Mercat del Llibre.\nEl Mercat de Nadal del Llibre oferirà onze hores d’activitats al voltant del llibre. A més, es comptarà amb la presència de nombrosos escriptors, que signaran les seves novetats editorials. Com a novetat d’enguany, també s'incorporaran a l’esdeveniment diverses llibreries, que disposaran d’un espai de venda exclusiu a l’exterior de la fàbrica, l’Escola d’Escriptura de l’Ateneu Barcelonès, que impartirà un taller de creativitat aplicada a l’escriptura, i petites botigues (pop-up stores), que vendran diversos productes relacionats amb el món literari. Vegeu aquí la llista completa de llibreries i pop-up stores que hi participaran\nD’entre la programació del dia -que podeu consultar íntegrament a la pàgina web- destaquem:\n11.00h-11.45h a l’Escenari Ramon Llull: “ Micro obert amb poetes de l’Associació d’Escriptors en Llengua Catalana”\n12.45h-13.15h a la Sala Montserrat Roig: “Montserrat Roig, una mirada a la seva trajectòria vital i literària amb Roger Sempere Roig i Aina Torres”\n15.25h-15,55h a la Sala William Shakespeare: “Teràpia de traductors amb Anna Casassas, Lluís Maria Todó, Dolors Udina, Yannick Garcia, Miquel Cabal i Bel Olid”\n16.05h-16.30h a la Sala Montserrat Roig: “L’univers Llull amb Ramon Gasch i Joan Santanach Suñol”\n17.05 a la Sala Montserrat Roig: COMBAT EDITORIALS INDEPENDENTS AMB MIQUEL ADAM, LAURA HUERGA, ANIOL RAFEL, ESTER ANDORRÀ I BERNAT PUIGTOBELLA\n17.40h-18.10h a la Sala Montserrat Roig: “La transgressió cultural a Barcelona durant els darrers anys del franquisme amb Nazario i Pau Riba”\n19.00h-19.25h a la Sala William Shakespeare: “Shakespeare parla català amb Joan Sellent i Bernat Puigtobella”\nData: Dissabte 10 de desembre. Des de les 11h fins a les 22h.\nLloc: Antiga Fàbrica d’Estrella Damm (Carrer Rosselló, 515, Barcelona).\nEntrada. Formalitza aquí la teva reserva. Aforament limitat.\nAccediu aquí al vídeo presentació.


Oxfam Intermón dialoga amb periodistes sobre periodisme compromès | Oxfam Intermón\nInici › Què fem › Campanyes i educació › A Oxfam Intermón apostem per un Periodisme Compromès\nA Oxfam Intermón apostem per un Periodisme Compromès\nEl periodisme hauria de ser compromès per definició. Almenys, així ho consideren molts professionals de la comunicació. No obstant això, estem assistint a un empobriment de la qualitat de la informació i, en ocasions, a dubtoses pràctiques periodístiques.\nDes Oxfam Intermón creiem en un Periodisme Compromès. Per això, promovem debats amb els principals periodistes de parla hispana per aconseguir que els interessos de les persones més vulnerables estiguin sempre presents en els mitjans de comunicació.\nTaller online de comunicació i gènere\nT'oferim tècniques periodístiques per desterrar velles pràctiques i els discursos que perpetuen la violència masclista.\nComença el taller\nBeca de periodisme Oxfam- FNPI\nLa Fundació Gabriel García Márquez per al Nou Periodisme Iberoamericà (FNPI) i Oxfam hem unit esforços per convocar una beca de producció periodística que permeti cobrir temes de desigualtat de gènere a Amèrica Llatina i Espanya.\nConsulta tota l'informació\nXVX Congrés de Periodisme Digital d'Osca\nQuan: 8 i 9 de març de 2018\nEstem presents en aquesta trobada, defensant el concepte de Periodisme Compromès i reflexionant sobre la influència dels poders polítics i econòmics en els mitjans.\nTrobades internacionals de periodisme\nOn: Mèxic DF\nQuan: 23 al 25 de febrer de 2017\nOrganitzem una trobada amb coneguts periodistes iberoamericans en el qual abordarem la influència dels poders polítics i econòmics en els mitjans de comunicació.\nConvidem als principals periodistes de parla hispana a reflexionar sobre el paper del periodisme en la vida de les persones.\nCom fer un periodisme compromès en situació de crisi, periodisme i ciutadania, el paper de les xarxes socials o les noves formes narratives són alguns dels temes que s'han tractat.\nEncara pots veure les taules per streaming!\nOxfam apoya a migrantes de la caravana en Guatemala y México con ayuda humanitaria\nCom a mínim 2,500 persones migrants, entre els que es compten famílies senceres amb nens i nenes i persones grans, es troben encallats a la frontera entre Guatemala i Mèxic,...\nSi estigués legalment remunerat, el servei domèstic a Espanya equivaldria al 2,8% del PIB\nOxfam Intermón, en col·laboració amb el Laboratori de Dret Social de l'Institut Universitari d'Estudis de Gènere de la Universitat Carlos III, publica noves dades sobre la...\nNous passos d’Oxfam per millorar la transparència i la protecció contra l’assetjament, l’abús i l’explotació sexual\nTots els programes d'Oxfam a tots els països del món compten ara amb almenys una persona de referència capacitada per registrar denúncies, assessorar i promoure la...\n6 i 7 d'abril (Girona) - 8 i 9 de juny (Madrid)\nEl Oxfam Intermón Trailwalker obre inscripcions amb el repte d'assolir els 600 equips\nLa novena edició del Oxfam Intermón Trailwalker arrenca a Girona amb un nou recorregut de 50 quilòmetres que sumarà al ja popular de 100 quilòmetres. Tots dos...\nEl concurs Avanzadoras arriba a la seva V edició\nConcurs d'Oxfam Intermón i el diari 20minutos per a dones que fan avançar al món\nOxfam Intermón i el diari 20minutos convoquen la V Edició del concurs Avanzadoras que reconeix el treball de dones que contribueixen a aconseguir una societat millor a...\nLa cooperació, la gran oblidada de la negociació entre PSOE i Podemos en els nous pressupostos\nDes d'Oxfam Intermón donem la benvinguda a l'acord de negociació al voltant dels nous Pressupostos Generals de l'Estat 2019 que incorpora rellevants mesures en la lluita contra...\nEls supervivents d'Indonèsia s'enfronten a llargues cues per obtenir aigua neta\nDesprés d'onze dies a la intempèrie després del pas del terratrèmol i tsunami per les illes Cèlebes, milers de persones s'enfronten greus dificultats per aprovisionar-se...\nUn nou informe d'Oxfam evidència l'escàs compromís de molts països en la lluita contra la desigualtat\nD'acord amb la segona edició de l'Índex de Compromís amb la Reducció de la Desigualtat (Índex CRI) elaborat per Oxfam i Development Finance International (DFI), Nigèria...\nTerratrèmol i tsunami a Indonèsia\nOxfam Intermón envia equips a Palu per solucionar l'escassetat d'aigua potable\nEls equips de tractament d'aigua d'Oxfam (Oxfam Intermón a Espanya) i els kits de purificació es dirigeixen a Palu, a l'illa de Cèlebes, on l'aigua potable escasseja després...\nOxfam Intermón amplia la seva resposta després del terratrèmol i tsunami d'Indonèsia\nOxfam (Oxfam Intermón a Espanya) i les seves organitzacions sòcies estan ampliant la seva resposta per donar suport a mig milió de persones després que el govern indonesi...\nContacto prensa verde ca\nContacta amb el nostre equip de premsa\nPeriodismo comprometido - Ebook Ca\nLes persones al centre de la notícia


Jose Rodríguez «Trinitro» - La confiança trinxada | NacióDigital\n«Hem portat al límit la bona fe dels independentistes i encara els demanem més»\nper Jose Rodríguez «Trinitro», 26 de novembre de 2017 a les 22:12 |\nHem fet ballar la confiança dels independentistes fins al seu límit. Els hem fet pujar al cel per de sobte deixar-los caure a l'infern en poques setmanes, els hem demanat sacrificis i esforços, els hem dit que ho teníem a tocar, els hem demanat que defensin les urnes per després demanar-los que anessin a casa i que no defensin les institucions. Tot i això el gran premi promés, la independència, no s'ha aconseguit.\nAra, a més, estan veient com el Govern o és engarjolat o ha de romandre a l'exili. Viuen la humiliació de la suspensió de l’autogovern i com els partits del 155 (PP, PSOE, C’s) actuen amb tota la prepotència dels conqueridors. Han vist com han trepitjat als seus líders, com els han pegat, com els feixistes campen pel carrer i sense que sembli que hi hagi cap reacció de ningú.\nTambé veuen moviments dels partits que no entenen massa. I es senten tractats com a nens ja que el Govern no els va explicar per què no s’oferiria resitència al 155 sinó passat un temps. Ara els estem explicant que no podem executar la via unilateral ràpida, que no tenim força encara, que ens cal més suport intern i millor posició internacional, que no tenim eines per confrontar-nos a un estat que no dubta en utilitzar la violència. I entenc que això acaba trinxant la confiança de qualsevol. Hem portat al límit la bona fe dels independentistes i encara els demanem més.\nRecuperar la confiança en algú és una meta heroica, molts cops impossibles. A mi mateix, em costa molt que la perdi en algú, però un cop l'he perdut és encara més complicat que la recuperi i la puc tornar a donar un o dos cops més, només. Quan la confiança s’ha trinxat en tot un moviment polític costa més de recuperar.\nAlgunes decisions ja no hauran de correspondre només al Govern o al Parlament, sinó al conjunt de catalans i no podem deixar que el gran flux d'informació quedi restringit a poques persones, hem de ser molt transparents perquè ja no hi ha confiança cega sinó condicional. La responsabilitat i el compromís haurà d'estar molt clarificat, sense promeses buides i escenaris de dates històriques, ja que caldrà poder demanar comptes en tot moment, no només en cada cicle electoral. No ens serveixen els discursos màgics ni les arcadies. Si no fem tot això encara continuarem defraudant als independentistes per no ser clars, per no ser realistes i per no tractar-los com a adults.\nMés enllà d'un discurs defensiu de l'autogovern i de la democràcia i de definir un dibuix de com arribar a la independència, els polítics independentistes haurem de fer un esforç molt gran per recuperar la confiança, compartir la presa de decisions i tractar com a adults als votants i activistes independentistes.\nPer Manel67 el 27 de novembre de 2017 a les 20:29\nEls polítics independentistes han estat coherents. Estic content, perquè tot i el risc d'anar a la presó i de perdre el patrimoni van fer el que els votants els vam demanar que fessin. Ara vull que surtin de la presó i tornar a començar contra aquest estat que pels catalans és una presó\nEls politics independentistes "Hem fet ballar la confiança dels independentistes fins al seu límit"\nPer Anònim el 27 de novembre de 2017 a les 18:48\nA quina llista vas Trinitro?\nPer Lluis, el 27 de novembre de 2017 a les 15:21\nIndependentista de tota la vida ( llarga: 82 anys). Europeanista des dels inicis de la Unio' europea. Convençut, des del començament del "procés" que no s'arrivaria enlloc si la Unio' Europea no ens hi ajudava.No ens hi ajudat. Ni ens hi ajudarà. Commogut per allò que, encara em sona a les orelles, solia dir el Junqueras: "ningù ens hi ajudarà, però tan bon punt haguem declarat la Republica catalana, els Estats faran cua per a reconeixer-la" . No he sigut mai optimista i, per sort , m'he equivocat sovint . Tal com ho tenim enjiponat tot plegat, em fa por que el 21/12 serà un desastre total per al sobiranisme . I m'agradaria molt d'equivocar-me totalement.\nVictòria o derrota\nTot moviment d'emancipació ( nacional o social) té riscos. I tothom sap que a la vida es pot guanyar o es pot perdre. I nosaltres, els i les independentistes hem perdut. Ens han derrotat i és millor acceptar-ho que negar-ho. Ara bé, no hi ha rendició mentre hi hagi lluita i esperança.\nPoc a afegir\nPer Anònim el 27 de novembre de 2017 a les 09:20\nSi els indepes estem aixi, imagina't com estaran els indecisos, que potser haurien votat indepe creient-se que una republica era possible. El 21D m'espero el pitjor. Espero equivocar-me. Pero si ni tan sols som capaços d'anar junts en un moment vital pel pais...\nPer Joan_1961 el 27 de novembre de 2017 a les 08:28\nUn cop mes estic totalment d'acord amb tu, Trinitro. Però no perdem de vista que som on erem: ens tenim a nosaltres mateixos i prou. No som el que som perquè confiem en un líder; som el què som per pròpia convicció. Qui vulgui liderar, que tingui sort. Si pot ser, que sigui honest i no prometi res que no tingui indicis clars que es pot acomplir. I si l'engarjolen, que surti el més aviat possible. Però no ens enganyem, perquè "ells" no son "nosaltres". Nosaltres, si no defallim, si seguim empenyent, acabarem trobant la nostra oportunitat.\nUn article que expressa un plantejament infantil\nPer Anònim el 27 de novembre de 2017 a les 04:20\nAquest article expressa un plantejament infantil. Els nostres líders no ens poden prometre la victòria, això cap líder no ho pot prometre. Tampoc no poden fer-nos partíceps de tots els seus plans, perquè molts d'ells depenen del secret pel seu èxit (o es pensa en Trinitro que el dia 1-O haguéssim tingut urnes i paperetes si ens haguessin dit com les pensaven amagar?). Els líders només poden esperar confiança en base a demostrar que lideren des del front, que aposten pel seu pla tant o més com ens demanen que ho fem nosaltres, i això uns líders que ara són a presó o a l'exili o hipotecant tots els seu patrimoni com a fiança ho han demostrat amb escreix. Trinitro, queixar-se és molt fàcil, però no serveix de gaire; si vols arribar enlloc, però, cal estar disposat a lluitar per allò en el que creus encara que sigui sense garanties de victòria!\nPer Juli Loras el 26 de novembre de 2017 a les 22:39\nDiuen que l'infern està empedrat de bones intencions. Vull dir que no n'hi ha prou ja amb bones intencions.


Les nostres sessions de Teràpia Assistida amb Gos es duen a terme en diferents centres ja siguin d'educació especial, residències, centres de dia , empreses sociosanitàries hospitals o directament a famílies. Cada sessió té uns objectius diferents segons el o els usuaris i les necessitats d'aquests . En les sessions de TAG es realitzen en col·laboració d'un expert de la salut ja sigui un psicòleg, logopeda , terapeuta ocupacional , mestre d'educació especial, entre d'altres.\nLes nostres sessions d'Educació Assistida amb gos es duen a terme en diferents centres ja siguin escoles ordinàries o centres compromesos amb l'educació. Cada sessió té uns objectius diferents segons el o els alumnes i les necessitats d'aquests . En les sessions d'EAG es realitzen en col·laboració d'un expert de l'educació i els seus objectius són educatius .\nLes nostres sessions d'Activitat Assistida amb gos es duen a terme en diferents centres relacionats amb l'educació , salut o benestar animal . Cada sessió té uns objectius diferents segons el o els usuaris i les necessitats d'aquests però solen ser lúdics i de tinença responsable. En les sessions de AAG es solen realitzar en col·laboració mestres, monitors o famílies.\nLes nostres sessions de Lectura Assistida amb gos es duen a terme en diferents centres ja siguin compromesos amb l'educació, la salut o l'oci . L'objectiu de la LAP és millorar les habilitats lectors dels més petits i associar la lectura amb una experiència positiva , directa i vivencial .\nEls nostres serveis relacionats amb l'educació canina són fruit de l'experiència. Volem que cada propietari sigui realment el millor amic del seu gos ajudant a comprendre aquest fantàstic animal i que convisquin en harmonia i seguretat .\nEDUCACIÓ CANINA PER ELS MÉS PETITS DE CASA\nAquest servei és exclusivament per als petits de casa ( de 7 a 14 anys) . On ells agafen la responsabilitat , el control i la diversió que comporta educar i aprendre a comunicar-se del seu millor amic de quatre potes.\nServeis Intervenció Assistida amb Gos\nQuan és una sessió de Teràpia Assistida amb gos o d'Educació Assistida amb gos?\nUna teràpia i l'educació assistida amb gos és aquella que està supervisada o conduïda per un Expert en IAP o un professional de la Salut o l'educació que pugui posar objectius i valorar de manera professional els beneficis i avenços dels usuaris.\nSi només hi ha el Tècnic en IAA o un professional format com a técnic i en aquell moment no s'estan evaluant objectius terapéutics ni educatius amb els participants és una INTERVENCIÓ o ACTIVITAT ASSISTIDA AMB GOS.\nMoltes vegades s'anomena gos de teràpia, ja que el nom que en precedeix es el THERAPYDOG, però profesionalment i éticament només hauria de dir-se gos de Teràpia si hi ha un TERAPEUTA treballant i fent un procés terapéutic a sessió. Així doncs els gossos s'haurien d'anomenar gos d'Intervenció Assistida ja que pot estar en diferents contextes ( educatius, terapeutics, activitats) segons el professional i els objectius a treballar.\nDes d'Itcan refirmem que el gos no es el que fa la "terapia" si no el equip humà que hi ha radera.\nQuant realment un gos de Teràpia?\nUn gos de teràpia/IAP és aquell que ha estat seleccionat i entrenat per una persona amb formació de Tècnic/a en Intervenció Assistida amb Gos amb i te els coneixements per fer-ho.\nLa persona formada com a tècnic és el responsable de vetllar pel seu benestar físic i emocional i aportar seguretat en cada sessió acompanyant-lo, cuidant-lo i respectant-lo.\nEls nostres gossos de teràpia/iap viuen amb els seus Tècnics i són les nostres mascotes a les quals estimem, respectem i agraïm a cada segon que comparteixen amb nosaltres aquesta aventura.\nCURSOS FORMACIÓ GOS DE TERÀPIA\nCursos d'educació canina preparat específicament per formar possibles gossos que realitzaran Intervencions Assistides amb Gos.\n"MÉS QUE UN GOS".


Viaranys: Ermita de Maristel·la pel camí de ses Escletxes\nErmita de Maristel·la pel camí de ses Escletxes\nCamí a la font de Son Tries\nPujada alternativa a s'Ermita de Maristel·la des d'Esporles, per camins oblidats i poc coneguts. A la baixada, pugem a la roca del Castellet i pel camí del pas del Refrescador arribem a la font des Rafal. Finalment pel camí des Correu retornem al punt d'inici.\n(WP-01) Plaça d'Espanya d'Esporles - 0,0 km - 0 minuts - 190 m d'altitud.\nA les 9:01 h comencem a caminar des de la plaça d'Espanya deixant a la dreta la façana de l'església parroquial de Sant Pere. Girem a l'esquerra pel carrer de Costa i Llobera que aviat s'ajunta amb el carrer Mossèn Alcover, que ens treu del nucli urbà. En finalitzar aquest, veiem a l'esquerra un camí de terra, que ben aviat ens mena a la font de Son Tries de Baix.\n(WP-02) Font de Son Tries de Baix - 0,5 km - 10 minuts - 224 m d'altitud.\nDes de la font, baixem per un tram empedrat, fins desembocar a la carretera des Verger, on voltem a la dreta en ascens. Caminem per asfalt i, uns tres-cents metres més endavant, sortim de la carretera per la dreta.\n(WP-03) Deixar carretera - 0.9 km - 20 minuts - 231 m d'altitud.\nEl tirany s'enfila en fort pendent i avança entre antigues marjades envaïdes de pinar. Més endavant es replana i entre carritxeres, entra a l'àrea recreativa de Son Tries.\n(WP-04) Àrea recreativa de Son Tries - 1,4 km - 38 minuts - 290 m d'altitud.\nTravessem, entre taules i torradores, fins a la part alta i seguim per la pisat que arranca just davant nostre, en sentit ascendent. El camí, ample i pedregós, avança flanquejat per una paret de pedra, travessa una esplanada i volta a la dreta. Més amunt, convertit en tirany, franqueja un portell sense barrera i, a l'esquerra d'una corba, trobem una bassa coberta.\n(WP-05) Bassa - 1,9 km - 54 minuts - 366 m d'altitud.\nEn aquest punt, deixem el camí que dúiem i enfilem coster amunt donant l'esquena a la bassa. Seguim algunes fites direcció oest/sud-oest i, al cap de [5'], assolim la base de les penyes. Llavors girem a l'esquerra i, orientats a sud, ens dirigim cap una baixa paret seca transversal que veiem davant nostre. És l'anomenat pas des Marge de Son Tries. Superem una roca llisa i, amb l'ajuda d'una alzina, franquegem el marge, sense masses complicacions (alerta si la roca és banyada). Un cop dalt, voltem a la dreta i seguim un remot camí de bístia que ascendeix zigzaguejant direcció oest. Aviat, [5'] arribem a uns penyals molt visibles a la dreta (447 m), que formen una excel·lent balconada, amb Esporles als nostres peus.\nSeguim les fites pel llom pedregós de la muntanya i un xic més enllà [2'], trobem una raconada molt maca, composta per una barraca de carboner, un rotlo de sitja i devora un petit forat o bufador.\nEl senderó, ara més evident i bo de seguir s'orienta cap a l'oest. Al cap de [8'] passa pel costat d'una petita cova i arriba a una esplanada, on es localitza un altre ranxo de carboners.\nDel rotlo de sitja, seguim en tendència a l'esquerra fins orientar-nos a sud/sud-oest. Ara el sender discorre, sense perdre desnivell, encaixonat entre penyes, travessa un ranxo de carboners i desemboca al camí carreter de Son Ferrà a l'ermita.\nPas des Marge de Son Tries\n(WP-06) Camí ermita - 2,5 km - 1 hora i 38 minuts - 488 m d'altitud.\nAquí, davall una alzina, fem una parada per fer un mos i descansar [15'].\nReprenem la marxa baixant uns metres cap a Son Ferrà, fins arribar a la primera corba, on abandonem aquest camí per la dreta.\n(WP-07) Desviament a la dreta - 2,6 km - 1 hora i 54 minuts - 486 m d'altitud.\nDes d'aquí arranca un senderó que ascendeix cap a l'oest per dins un preciós comellar, farcit de restes de l'activitat dels carboners. Al cap de [5'], arribem a un circ rocós. L'abordem per l'esquerra tot seguint un caminet força empinat que, més amunt, volta a la dreta i travessa un petit marge de paret seca, entre roques, fins entrar de nou dins la coma.\nEl camí continua en tendència a l'oest bordejant rotlos de sitja, fins assolir l'esplanada de l'ermita.\n(WP-08) Ermita Maristel·la- 3,2 km - 2 hores i 27 minuts - 582 m d'altitud.\nL'ermita fou construïda el 1890 i dedicada a la Mare de Déu del Carme (Estela de la mar/Maristel·la). És un lloc ideal per fer una aturada i proveir-nos d'aigua gràcies a un aljub de roda manual\nDesprés d'una llarga parada, prosseguim per un camí que surt de la part posterior de l'ermita.\nTranscorreguts tants sols [5'], després d'un rotlo de sitja, deixem el camí per la dreta.\n(WP-09) Desviament a la dreta - 3,5 km - 2 hores i 34 minuts - 548 m d'altitud.\nAvancem pocs metres i tot d'una ens desviem a l'esquerra (fita a la soca d'una alzina), cap al nord-est, passant pel costat d'un coll de cisterna, on es localitza un ranxo de carboners.\n(WP-10) Aljub - 3,7 km - 2 hores i 39 minuts - 527 m d'altitud.\nSeguim el camí, que aviat es torna de carro. Baixem pel centre d'un profund tàlveg fins a desembocar a un corriol que ve del Cor de Jesús. Ens desviem a l'esquerra i, amb un tres i no res, arribem a un planiol amb una barraca i un ranxo de carboners. Al final de la plana deixem el camí principal i girem a l’esquerra fins al Castellet, on una estreta escala de pedra ens permet pujar dalt d'aquesta emblemàtica roca.\nDalt el Castellet\n(WP-11) Castellet - 4,3 km - 2 hores i 55 minuts - 430 m d'altitud.\nDes d'aquí dalt gaudim d'un preciosa panoràmica: Esporles, la mola de Planícia, la Granja, la mola de Son Pacs, ...\nRetrocedim fins al Pla des Castellet, i el travessem cap a la dreta fins anar a cercar el camí del pas des Refrescador. Es tracta d'un antic camí de ferradura que amb baixada, supera un important desnivell fent un seguit de ziga-zagues. En finalitzar les voltes, trobem a ma esquerra la cova del refrescador de sa Granja.\n(WP-12) Refrescador - 4,6 km - 3 hores i 11 minuts - 387 m d'altitud.\nAquesta cavitat s'utilitzava per guardar aliments durant l'estiu.\nProsseguim el descens per aquest bonic camí que presenta margets de sosteniment, fins sortir del bosc per un portell obert. El camí desemboca a un de més ample en una zona de marjades d'olivar. Voltem a la dreta, baixem entre marjades i, poc després, per un camí ampla orientat a l'est, arribem a la font des Rafal, on fem una breu parada per visitar aquest bucòlic indret.\n(WP-13) Font des Rafal - 5,3 km - 3 hores i 29 minuts - 290 m d'altitud.\nDes de la font, continuem cap a l'est seguint un camí ample en ascens, fins arribar a una baixa paret. A l'altre cantó, arranca un tirany que discorre per damunt marjades envaïdes de pinar i carritxeres. Al cap de [10'], desemboca a un camí transversal.\nEns desviem a l'esquerra, el sender baixa ràpidament per una zona d'antigues marjades fins arribar al camí des Correu, després de travessar un portell sense barrera. Seguim a la dreta pel camí des Correu, que flanqueja el Pla de Can Dardal i ens mena al punt d'inici.\n(WP-01) Esporles - 6,4 km - 4 hores i 13 minuts - 190 m d'altitud.\nA les 13:14 h donem per finalitzada l'excursió d'avui.\nInici/ Final: Esporles\nDistància aproximada: 6,4 quilòmetres\nPujada acumulada: 417 metres\nAlçada mínima - màxima: 189 - 588 metres\nTemps efectiu sense parades: 2 hores i 45 minuts (Total: 4 hores i 13 minuts)\nExcursió realitzada el dia: 6 de novembre de 2019\nComponents del grup: Sebastià, Guillem Castanyer, Joan Puig, Lluís Mayoral, Jan, Valentín i Josep.\nObservacions: Itinerari bo de fer que discorre sempre per camins marcats.Pot haver-hi dificultats d'orientació per la gran quantitat de camins que hi ha per la zona. Del WP-05 al WP-06 hi ha trams que el camí es perd i no es fàcil de seguir.\nPublicat per Josep Ferrer i Nos a 19:14\nMolt interessant aquesta primera part del recorregut. Com més vegades hi vas, o més itineraris publicau, més opcions trobes per pujar a n’aquesta mola. La baixada no desmereix en absolut de la primera part, però ja és més coneguda. Tota la publicació en el seu conjunt perfecte. Enhorabona per la publicació Josep.\n8 de desembre de 2019 a les 19:55\nEfectivament, la mola de na Ferrana permet gran diversitat de recorreguts. Aquesta pujada a l'ermita era nova per nosaltres i és una opció molt interessant i diferent de les clàssiques.\n12 de desembre de 2019 a les 18:03\nPuigpunyent ( 24 )\nMoles de Son Pacs i de Son Ferrandell\nVolta pel camí de s'Escolta i les ermites Velles


Prop de 500 persones desfilaran en la cavalcada de Reis - Ajuntament de Mataró\nProp de 500 persones desfilaran en la cavalcada de Reis\ndimecres 04 gener 2006\nLa tradicional cavalcada de Reis recorrerà de nou els carrers de la ciutat demà dimecres 5 de gener a partir de les 17.30 hores. L'arribada a Mataró en helicòpter dels Missatger Reials, el passat dilluns, ha precedit com cada any la visita dels Reis d'Orient. Ahir i avui els patges reials recullen les cartes dels nens a diferents punts de Mataró.\nLa cavalcada sortirà demà a les 17.30 h de la plaça de Puerto Rico i passarà per la ronda d'Alfons X el Savi, la plaça d'Espanya, el camí de la Geganta, la plaça de Granollers, la ronda de Leopoldo O'Donnell, la plaça de Manuel Serra i Xifra, el camí del Mig, el carrer de Miquel Biada, la ronda d'Alfons XII, la plaça d'Alexander Fleming, el camí Ral, La Rambla, la plaça de Santa Anna i La Riera fins arribar a la plaça de l'Ajuntament.\nLes carrosses recorren en total 4.200 metres. L'arribada dels Reis a l'Ajuntament està prevista cap a les 19.45 hores.\nLa comitiva la formen 13 carrosses, 2 comparses sense carrossa i els vehicles decorats per 5 entitats de la ciutat. Obriran la cavalcada els vehicles de les 5 entitats, que aquests any són els Armats de Mataró (tractor), l'Hermandad Nuestra Señora del Rocío (tractor), l'Associació de Veïns de la Llàntia (4 camions), el Club ciclista Iluro (turisme i ciclistes) i l'ONCE. Després desfilaran les carrosses temàtiques i comparses: la comparsa dels carters, la carrossa del tren, la comparsa de les ratetes i les carrosses del tramvia, l'avió, el vaixell, els arlequins, la Blancaneus, l'oca, Egipte, les joguines i l'iceberg. Per últim, tancaran la comitiva les 3 carrosses dels Reis d'Orient, que aniran acompanyades per un tractor amb joguines.\nAbans de la cavalcada s'han dut a terme les tasques de posada a punt de les carrosses, que consisteixen en la neteja, revisió de la pintura, arranjament mecànic, fusteria i utilleria diversa.\nA la cavalcada hi participen prop de 500 persones, entre organitzadors, figurants, serveis municipals i serveis externs, així com diferents equips de suport. Es repartiran prop de 3.000 kg de caramels.\nLa cavalcada està organitzada pel Patronat Municipal de Cultura i la Comissió de Reis 2006, amb la col·laboració de diferents departaments de l'Ajuntament, dels equips de protecció civil (Creu Roja, bombers, agrupació de defensa forestal) i de diferents entitats i col·lectius de la ciutat.\nEnguany la Policia Local ha destinat 75 agents, 3 vehicles i 6 motocicletes per cobrir la cavalcada. A més, hi haurà un cotxe escala i un tot terreny de bombers, un vehicle de l'Agrupació per a la Defensa Forestal, 3 ambulàncies, un vehicle adaptat de la Creu Roja, 2 vehicles de suport mecànic i 2 de manteniment i 1 de recurs.\nDes de l'any 2005 hi ha en marxa un pla específic municipal per a la cavalcada de Reis que millora i assegura tots els temes de coordinació i seguretat.\nCom a mesures complementàries es requereix dels ciutadans el següent:\nQue evitin recollir caramels a la zona de pas de les carrosses.\nQue vigilin que els nens i nenes no s'acostin a les rodes dels vehicles.\nLa pujada dels nens i nenes a la carrossa dels Reis la faran només els patges de cada carrossa.\nQueda prohibit transitar entre els vehicles i les carrosses durant tota la cavalcada.\nQue fixin un punt de trobada amb els nens i nenes en cas que es perdin. Si això es produís, cal avisar la Policia Local o la Creu Roja.\nAfectacions al trànsit i a l'aparcament\nAmb motiu de la cavalcada, a partir de les 17.30 hores es tallaran a la circulació el carrer de la Coma i la Muralla dels Genovesos, així com el carrer de Sant Josep, el carrer d'Amàlia i la Muralla del Tigre. Els vehicles tampoc podran circular en els trams en què discorri la cavalcada, que es reobriran al trànsit a mesura que vagin passant les carrosses.\nLa parada de taxis de la Muralla de Sant Llorenç quedarà anul·lada. També es produiran diferents afectacions en el servei de Mataró Bus.\nL'accés a l'aparcament de la Riera quedarà interromput a partir de les 17.30 hores. La sortida dels vehicles s'haurà de realitzar pel carrer d'en Moles. L'accés als aparcaments de la plaça de Santa Anna, Parc Central i plaça de Granollers quedarà interromput mentre transcorri la cavalcada per aquests punts.\nL'aparcament en superfície també es veurà afectat per permetre el pas de les carrosses:\nA partir de les 6.00 hores quedarà prohibit estacionar a:\ncarrer de Floridablanca, costat Girona, entre el carrer de Prat de la Riba i la Ronda d'Alfons X el Savi,\ncarrer de Prat de la Riba, ambdós costats, entre el carrer de Floridablanca i la paça de Puerto Rico.\nA partir de les 15.00 hores, també quedarà prohibit l'estacionament a:\nronda d'Alfons X el Savi, costat muntanya, entre la plaça de Puerto Rico i el carrer del Lapidario\nronda d'Alfons X el Savi, costat muntanya, entre el passeig d'Antoni Martí Cabanellas i la plaça d'Espanya\nronda de Leopoldo O'Donnell, ambdós costats, entre el carrer de Domènec Matheu i la plaça de Manuel Serra i Xifra\ncamí del Mig, costat muntanya, entre la plaça de Manuel Serra i Xifra i el carrer de Joan Larrea\ncarrer de Miquel Biada, costat muntanya, entre el carrer de Joan Larrea i la ronda d'Alfons XII (inclós el xamfrà dret amb la ronda d'Alfons XII)\nplaça d'Alexander Fleming\nCamí Ral, ambdós costats, entre la plaça d'Alexander Fleming i el carrer d'Iluro\nLa Rambla (zona de càrrega i descàrrega)\nLa Riera, entre la Muralla dels Genovesos i la plaça d'Espanya.


Aquest Nadal ha tornat el certamen de teatre professional ‘Guíxols Escena’ i ho ha fet amb l’obra de teatre Pastorets, ‘La Gran aventura’, de La Roda produccions, que ha tingut lloc aquest dimarts al Teatre Auditori Narcís Masferrer.\nEls protagonistes han estat la Laia i en Roc, dos joves que intentaven representar els Pastorets.\nPer aconseguir-ho han hagut de superar totes les proves que els ha posat el malvat Satanàs. Ho han aconseguit gràcies a l'ajuda del públic ganxó que els ha acompanyat, que des dels seients del Teatre i sense treure's la mascareta, han fet de detectius per superar, entre tots i totes, aquest joc interactiu que ha fet parada a la ciutat.\nSeguint els nous protocols sanitaris establerts, l’aforament de totes les funcions és del 70%.


Vols participar a les visites guiades dels finalistes?\nEls 5 estudiants finalistes del certàmen "Menorca Talaiòtica, a la recerca del jove guia" realitzaran una visita guiada a un jaciment de Menorca. L'estudiant més valorat pel jurat popular guanyarà una beca d'estudis valorada en 2.000€! El públic participant a cada visita serà l'encarregat de valorar i votar l'execució dels diferents candidats finalistes.\nSi t'agradaria participar, sel·lecciona les visites a les que vols assistir i omple el formulari que trobaràs al final de la pàgina. Si vens amb parella, amics o familia omple un formulari per cada persona amb les seves dades. Les places són limitades a 30 persones per cada visita. Uns dies abans ens posarem en contacte amb tu per confirmar l'assistència.\nDia: 21 de maig (capvespre)\nGuia: Júlia Gomila (Menorca)\nEstudis: Grau en Comunicació Cultural (Girona)\nLa necròpolis de Cala Morell amb els sentits: na Júlia ens guiarà pel conjunt de coves prehistòriques de Cala Morell, a la vegada que, de manera personal, tractarà d'endinsar-nos a través dels sentits al passat prehistòric de Menorca.\nDia: 28 de maig (mati)\nLloc: Poblat talaiòtic de Cornia Nou, Maó\nGuia: Nagore Sánchez (País Basc)\nEstudis: Grau en Arqueologia (Barcelona)\nCornia Nou amb ulleres de jove arqueòloga: na Nagore, estudiant basca d'arqueologia, ens deixarà les seves ulleres per a explicar-nos que és allò que a ella li fascina dels talaiots i dels talaiòtics.\nDia: 4 de juny (mati)\nLloc: Poblat talaiòtic de Torralba d'en Salort, Alaior\nGuia: Daniel Ruíz (València)\nEstudis: Grau en Història (València), acutalment d'Erasmus a Itàlia\nTorralba d'en Salort i els seus misteris: atret per l'espectacularitat dels recintes de taula, en Dani, estudiant d'història valencià, ve des de Pisa (Itàlia) fins a Torralba d'en Salort per explicar-nos en què pensarien els talaiòtics i en què creurien: què degueren fer els talaiòtics al voltant d'aquests emblemàtics monuments?\nDia: 11 de juny (capvespre)\nGuia: Andreu Servera (Menorca)\nEstudis: Grau en Filosofia, Política i Economia (Madrid)\nCales Coves i la relació entre l'home i el territori que viu: partint des del Camí de Cavalls, n'Andreu ens conduirà fins a la necròpolis de Cales Coves on parlarà i reflexionarà sobre algunes qüestions que a ell li preocupen al voltant d'aquest ancestral refugi marí.\nDia: 18 de juny (capvespre)\nGuia: Eugeni Marí (Menorca)\nEstudis: Grau en Arts Escèniques (Girona)\nLa vida humana a Son Mercer de Baix: n'Eugeni, estudiant d'arts escèniques, aportarà la seva particular visió de com viurien les dones i els homes a un poblat naviforme menorquí. A més, com no podia ser d'altra manera, ens endinsarà (sense moure'ns de Son Mercer de Baix) al barranc de Son Fideu a través de les seves llegendes.\nNecròpolis de Cala Morell, Ciutadella - 21 de maig - 17h\nPoblat talaiòtic de Cornia Nou, Maó - 28 maig - 10h\nPoblat talaiòtic de Torralba d'en Salort, Alaior - 4 de juny - 10h\nNecròpolis de Cales Coves, Alaior - 11 de Juny - 17h\nPoblat de naviformes de Son Mercer de Baix, Ferreries - 18 de juny - 17h\nConsulta les bases del certàmen


Dia Mundial de la Seguretat del Pacient: Una correcta identificació per a una atenció materna i neonatal segura - Corporació Salut\nDia Mundial de la Seguretat del Pacient: Una correcta identificació per a una atenció materna i neonatal segura\nCorporació Salut → Notícies → Dia Mundial de la Seguretat del Pacient: Una correcta identificació per a una atenció materna i neonatal segura\nDate 17 septiembre, 2021\nLa seguretat del pacient és una prioritat per a l’Organització Mundial de la Salut. Per això, cada 17 de setembre se celebra el Dia Mundial, enguany dedicat a la seguretat mare-nadó, sota el lema “Atenció materna i neonatal segura”.\nDes de la Corporació de Salut del Maresme i la Selva vetllem per a una atenció segura de la mare i el nadó tant en el moment del part com en el postpart mitjançant una correcta identificació. Precisament, la identificació activa dels pacients és molt important per a la seva seguretat i és un dels mecanismes més eficaços per prevenir esdeveniments adversos i evitar problemes.\nLa correcta identificació de la mare i el nadó\nQuan neix un nadó a l’Hospital de Calella, les llevadores, a sala de parts, col·loquen un braçalet al peu del nadó i una pinça umbilical, tots dos elements amb un codi numèric que coincideix amb el codi del braçalet que s’ha col·locat a la mare quan ha ingressat en treball de part. A més, s’enganxa una etiqueta identificativa al partograma (document que conté tota la informació del treball de part) i una altra al bressol del nadó, un cop aquest arriba a la planta.\nLa targeta que s’enganxa al bressol del nadó a banda de contenir el codi numèric concret, també s’hi pot llegir el nom del nadó, el número d’habitació i la data de naixement.\nEl fet que mare i nadó portin polseres identificatives no és suficient. Per això, cal que els professionals sanitaris vagin confirmant la identificació activa dels pacients en les diferents situacions.\nEn aquest sentit, cada vegada que es porta el nadó al niu, lloc on se li realitzen les cures o se li fan exploracions, es comprova que el codi del braçalet que porta coincideixi amb el número que hi ha al seu bressol i el del partograma. Igualment, quan es retorna a l’habitació, els professionals miren que el codi sigui el mateix que porta la mare al seu braçalet.\nTot aquest procés l’expliquen detalladament Cristina Torres, cap de llevadores de la Corporació, i Ester Juanola, cap d’infermeria de la planta maternoinfantil de l’Hospital de Calella, en el següent vídeo.


Apropar el circ als més petits | Canal Reus TV\nApropar el circ als més petits\n14:00 - 10 maig 2018\nEls escolars han estat els primers espectadors de la vint-i-dosena edició de la Fira del Circ de Catalunya. Més de 450 alumnes han passat per la Palma per gaudir d'un espectacle que no els ha deixat indiferents. La Fira del Circ de Catalunya s'encetarà oficialment avui a dos quarts d'onze de la nit\nExpectació, rialles, nervis, diversió. Així han viscuts els més petits un dels passis dedicats als escolars del Trapezi. La Fira del Circ de Catalunya s'encetarà oficialment a dos quarts d'onze de la nit. 450 alumnes d'infantil i primària han passat per la Palma per gaudir de l'espectacle de "Trait pour Trait", de la companyia suïsa Cirque au carré.\nL'Arnau, un alumne de Reus ha apuntat que "hem vingut a la Palma a mirar com ho fan, i a veure espectacles". Laura Izquierdo, ha afegit que el que "més m'agrada del circ és quan salten damunt la corda".I és que els nens i nenes tenen molt clar què és el Trapezi.\nUna altra alumna, Duna Pasqual ha explicat que és "una mena de circ on unes persones fan malabars, equilibris". Elàstics, maces, un gibrell, un espai petit i cossos que s'embullen per donar llum a un espectacle on les gomes elàstiques i les tècniques de circ es barregen. En aquesta cambra, l'espai vestit de fils i objectes porta a situacions que construeixen relacions entre els dos personatges.\nL'actor de l'espectacle, Loïc del Egido ha assenyalat que "és un espectacle que significa ratlla per ratlla, més o menys. Fem malabars amb fils elàstics".\nFins diumenge, places,carrers i equipaments s'ompliran de circ. Actuaran 32 companyies que mostraran els seus espectacles a la capital del Baix Camp.\nSuïssa, Bèlgica, França i Alemanya són els països representants enguany en la programació internacional. A més Trapezi aposta per reforçar els lligams entre les formacions catalanes i les espanyoles.


Una xarxa d'artesans units per oferir-te NOUS SERVEIS\nDescobreix els beneficis, els avantatges i les aventures gastronòmiques que t’esperen amb nosaltres!\nAquesta targeta és totalment gratuïta, i el propietari d’aquesta no té absolutament cap obligació. Nosaltres tan sols volem aportar-te AVANTATGES i NOUS SERVEIS. Només pel fet de tenir-la gaudiràs de SERVEIS EXCLUSIUS i d'un ASSISTENT PERSONAL, també podràs participar en sortejos i promocions i obtenir descomptes!\nA més a més, actua com a targeta moneder, cada vegada que realitzis una compra en la botiga en la qual has sol·licitat la teva targeta de soci, part de la compra se’t quedarà bonificada i guardada. Sense cap esforç aniràs fent guardiola! En el moment que tu consideris podràs utilitzar els diners acumulats en la teva targeta soci per realitzar la teva compra. Genial, fàcil i pràctic!\n10% de descompte de benvinguda!\nObtenir un 10% de descompte en la teva primera compra és ben fàcil:\n1) Tan sols has de sol·licitar la targeta de soci gastronòmic en una de les nostres botigues. El procés és senzill i breu, en menys 2 minuts la targeta estarà llesta i podràs utilitzar-la al mateix moment.\n2) Digues-li a la persona que t'està atenent la frase clau:\n"ARTESANSENXARXA, EL MEU ALIAT CULINARI".\nAjuda als teus amics a gaudir dels nostres serveis i aconsegueix fantàstics avantatges per tu!\nNo et quedis el secret! Si 2 amics teus sol·liciten la targeta soci gastronòmic en una de les nostres botigues, i realitzen una compra superior a 10 euros cada un, tu obtindràs un xec regal de 20 euros o descomptes en les teves compres! A què estàs esperant?\n* Els amics han de sol·licitar la targeta de soci gastronòmic en la mateixa botiga que tu, i és important que indiquin quina és la persona que els ha donat a conèixer Artesanenxarxa.\nEt regalem productes bàsics i descomptes en les cafeteries del barri!\nSegons el valor de la teva compra et regalem productes bàsics com el pa o t’obsequiem amb descomptes en la compra de premsa i en el consum en les cafeteries del barri. Informa’t en la teva botiga habitual i gaudeix comprant!\n(* no totes les nostres botigues disposen d’aquest servei).\nNo hi ha una setmana igual. Contínuament estem ideant noves accions i promocions! Visita les botigues per descobrir les novetats!\nCada setmana les promocions varien per tal d’oferir-te sempre el millor. Quinzenalment també ideem cistelles a preus irresistibles formades per productes complementaris que t’ajuden a preparar els menús de la setmana i cuiden la teva butxaca!! A més a més, preparem tasts, activitats gastronòmiques i altres accions que NO et deixaran indiferent. No t’ho pots perdre! Informa’t en la teva botiga habitual, gaudir comprant, comprar bo i estalviar, és possible.\nEstalvia't cues i aconsegueix descomptes encarregant la teva compra online!\nReserva en qualsevol moment la teva compra de forma online i no només aconseguiràs estalviar-te esperes, sinó que també t’estalviaràs diners! Obtindràs un fantàstic descompte només per fer l’encàrrec! A més a més, és clar, d’acumular diners, com en qualsevol compra, en la teva targeta de soci gastronòmic! Amb Artesansenxarxa tot són avantatges! Informa’t en la teva botiga habitual i gaudeix comprant!\nInaugurem una botiga online d'entrepans casolans! Nyaaam!!\nRes de pa de “xiclet” i productes sense gust … S’ha acabat!!! Nosaltres fem entrepans de veritat! Sabors autèntics amb productes elaborats en els nostres obradors, embotits de qualitat i bon pa... Freds o calents, gustosos i a un preu irresistible!! Degustar un entrepà, acabat de fer, amb productes de primera i al teu gust és súper senzill i econòmic. Et sorprendrem segur!\nNomés has d’entrar a la nostra botiga online, escollir l’entrepà, adaptar-lo al teu gust i indicar a quina hora vols passar a recollir-lo a la botiga. Vols afegir beguda, aperitius i postres? Cap problema!\nTrobaràs en les botigues TOTES les DO de Catalunya! Tasta-les i viatge amb el paladar.\nDes d’Artesansenxarxa t’hem seleccionat 12 vins, un de cada DO catalana, per apropar-te a la nostra gastronomia i a la terra que ens acull. Cada mes tenim una DO en promoció. A més a més, per impulsar-te a conèixer Catalunya a través dels seus vins i animar-te a fer enoturisme familiar hem elaborat una fantàstica guia!!! És un “passaport” que us convida a visitar els cellers i llocs d’interès que engloben les diferents DO de la nostra terra. Us fem 12 propostes per sortir i gaudir, en família, d’aquests petits racons desconeguts que tenim tan a prop de casa i que tan poc coneixem. Amb aquesta guia, també disposeu de descomptes en tasts dels nostres cellers. Informa’t en la teva botiga habitual i gaudeix comprant!\nNo perdis temps buscant aparcament! El tens gratuït!\nSi efectues compres superiors a 20€, en una botiga d'Artesansenxarxa i disposes de la nostra targeta de soci gastronòmic, et premiem amb minuts gratuïts de pàrquing per tal que puguis realitzar les compres de forma tranquil·la i plaent. Informa’t en la teva botiga habitual i gaudeix comprant!


Adjudicades les noves obres a l'aeroport que afecten zones ZEPA, sense ESTUDI D'IMPACTE AMBIENTAL - Indymedia Barcelona\nAdjudicades les noves obres a l'aeroport que afecten zones ZEPA, sense ESTUDI D'IMPACTE AMBIENTAL\nper kasalprat.org\t 21 feb 2007\nEl passat 17 de gener de 2007, el Ministeri de Foment va adjudicar a l'empresa Ferrovial-Agromán, S.A. les obres d'enllaç i el vial d'accés a la nova Àrea Terminal de l'Aeroport de Barcelona. En concret, es tracta d'una carretera amb característiques d'autovia que facilitarà l'entrada a la nova terminal entre pistes des del nou traçat de l'autovia de Castelldefels (C-31). L'aeroport de Barcelona està considerat com un aeroport nacional, i per tant, la carretera que hi arribi també té caràcter nacional. La construcció d'autovies nacionals està inclosa a l' Annex I del Reial Decret-Llei 9/2000 de 6 d'octubre, en aplicació de la Directiva e 97/11/CEE, del Consell.\nDEPANA exigeix que aquest projecte d'autovia iniciï la tramitació ambiental pertinent per poder ser executada, és a dir, s'ha de elaborar l'Estudi d'Impacte Ambiental, s'ha de sotmetre a informació pública i emetre la seva Declaració. Aquestes informacions i consideracions s'han fet arribar als ministeris de Foment i de Medi Ambient, sol·licitant que, abans de començar les obres, es garanteixi el compliment de la normativa vigent i es contempli la conservació de la xarxa Natura 2000 al Delta del Llobregat.\n* Zepa => zona d'especial protecció d'aus.


Grabolo 3D - Joc de taula. Ludilo - Stoksdidactic\nCaracterístiques de Grabolo 3D - Joc de taula\nEt presentem Grabolo 3D, de la marca Lúdilo. Aquesta vegada, porten un dels seus jocs més populars en una nova versió: amb peces de fusta! Aquest joc de taula està pensat per a nens i nenes a partir de 4 anys, i hauran de demostrar que tenen la millor vista i les mans més ràpides de la taula, trobant la combinació de color i animal que indiquin els daus.\nEns encanta Grabolo 3D, ja que és un joc educatiu que estimularà les habilitats cognitives dels més petits, com la concentració, la visió espacial i la coordinació. Una d'aquestes joguines que no només acompanyarà als vostres nens durant les seves estones de diversió, sinó que també hi serà en el seu aprenentatge i creixement.\nPensat per a partides que comptin entre 2 i 4 participants, serà diversió assegurada per a tota la família. A més, atès que ve dins d'un petit estoig, serà increïblement fàcil de transportar a qualsevol lloc que vulgueu: així augmentareu la diversió i la compartireu amb més amiguets!\nQui serà el primer a cantar "GRABOLO"?\nJocs de Taula , Jocs de Classificació , Joguines , Joguines per Edats , 7 a 11 anys , Joguines de fusta ,


En alguns casos tenim programes en els que el microcontrolador passa bona part del temps sense fer res útil, simplement esperant que succeeixi alguna cosa. En alguns d'aquests casos podem posar el microcontrolador en mode d'espera i estalviar energia.\nQuan el microcontrolador està en mode d'espera deixa d'executar instruccions i atura alguns dels seus elements. Per despertar al microcontrolador cal que succeeixi una interrupció d'alguns tipus determinats (externa, canvis al port A, perifèrics o amb el watchdog). La interrupció del timer 0 no es pot fer servir ja que aquest temporitzador s'atura en el mode d'espera. Cal que la interrupció que ha de poder despertar estigui activada però no cal que ho estiguin les interrupcions a nivell global si el programa no les fa servir per a altres coses.\nSi volem estalviar el màxim d'energia caldrà que desactivem els elements interns i externs del microcontrolador que siguin necessaris abans de posar el microcontrolador en mode d'espera.\nPer posar el microcontrolador en mode d'espera només cal fer servir la funció SLEEP() (que està al fitxer xc.h) però abans ens hem d'assegurar que hem previst la manera de despertar-lo i hem preparat el programa per a que ho faci.\nA l'exemple SL podem veure com funciona.


Promoció 2011-2012 » Activitats vàries\nArchive for the ‘Activitats vàries’ Category\nTots els nens i nenes de la classe hem anat a l'antiga adoberia d'Igualada de Cal Boyer a visitar el Museu de la Pell.\nI sabieu que…\nEls prehistòrics utilitzaven la pell per cobrir les seves cabanes\nEls grecs van ser els primers a fer sabates amb pell. Concretament van fer sandàlies. Van ser els que van portar el calçat a tots els pobles de la mediterrania fent intercanvi de productes.\nEls soldats romans anaven protegits amb vestits fets de cuir ( pell de vaca )\nDurant l’època medieval es feien tapes de llibres amb pell d’ovella o de cabra. També hi havia unes persones que pinten retrats sobre trossos de pell, els Guadamassilers\nDurant el Renaixement , els artistes decoraven la cort, els palaus,… amb pell ( folraven parets, feien mobles,….)\nTambé van apareixen els primers oficis relacionats amb el treball de la pell:\n-El sabater, que feia sabates tot medint el peu . Només en tenien la gent més rica.\n-El guarnicioner i baster, que feien tots els guarniments, amb pell dels cavalls i dels seus amos.\nVam descobrir les ……. les característiques de la pell !!!!\nQuè és … Suau ….\nQue pot arribar a ser sonora i …,\nYou are currently browsing the archives for the Activitats vàries category.